text:
Mikukvøldið 27. mai (2015) skipaði Løgmansskrivstovan fyri almennari hoyring í mannarættindum. Endamálið við hoyringini var, at borgarar og áhugabólkar kunnu siga sína hugsan um mannarættindastøðuna í landinum.
Hoyringin er liður í Universal Periodic Review (UPR) tilgongdini hjá ST. Føroya Pro Vita og Rachel´s Vineyard vóru til staðar og bóru fram okkara sjónarmið og atfinningar um mannarættindastøðuna í Føroyum.
Í juni 2015 lat Føroya Pro Vita eina “skuggafrágreiðing” inn til United Nations Human Rights Committee (OHCHR).
Universal Periodic Review, juni 2015
Skuggafrágreiðing, Føroya Pro Vita, Føroyar
Altjóða yvirlýsingin viðvíkjandi mannarættindum, Evropasáttmálin víðvíkjandi mannarættindum, millumtjóðasáttmálin viðvíkjandi rættindum hjá børnum og aðrar yvirlýsingar viðvíkjandi mannarættindum staðfesta greitt, at øll hava persónligan rætt til lív, frælsi og tryggleika, og at eingin eigur at verða kúgaður við píning ella ringari, ómenniskjansligari ella vanæriligari viðferð. Somuleiðis staðfesta hesar yvirlýsingar, at øll hava rætt til samvitskufrælsi og fría kunning. Tær tryggja eisini grundleggjandi rættindi so sum vatn, føði, skýli, heilivág og útbúgving. Hinvegin, so staðfesta hesar yvirlýsingar ikki rættin til fosturtøku. Til hendan dag eru allar royndir at seta tílík rættindi í gildi havnaðar og feltar á altjóða støði. Í staðin er hetta málið latið yvir til rættarmyndugleikarnar í hvørjum stati sær.
1) Okkara fremstu áhugamál: Føroya Provita hevur serliga áhuga fyri staðfestingini av rættinum til lív, tryggleika og frælsi frá píning ella mannminkandi viðferð, rættinum til eitt vælvirkandi og atkomuligt heilsuverk og rættinum til fría kunning og samvitskufrælsi, serliga við atliti til fosturtøku. Vit eru eisini áhugað í málunum og innihaldinum í sáttmálanum til útihýsing av øllum mismuni mótvegis kvinnum (the Convention on the Elimination of all forms of Discrimination Against Women – CEDAW). Innihaldið í CEDAW sáttmálanum umfatar evni sum heilsuverk, familjuplanlegging, verju móti harðskapi, útbúgving og grundleggjandi mannarættindi. Vit staðfesta her aftur the ”San José Articles” (ST 2011).
2) CEDAW og føroyska fosturtøkulógin: Í mars 2015 viðmælti CEDAW álitið, at Danmark endurskoðar sína støðu viðvíkjandi tí føroysku fosturtøkulógini, og setti spurnartekin við góðskuna av heilsutænastuni fyri kvinnur. Viðmælið til fosturtøku- eftir-ynski (sum í Danmark) er uttan fyri ræðisøkið hjá CEDAW nevndini, eftirsum eingin altjóða viðurkenning er viðvíkjandi fosturtøku. Eisini kemur fram, at nevndin í CEDAW ikki veit nóg nógv, tá tað snýr seg um Føroyar.
2.1) Føroyar hava sjálvstýri viðvíkjandi okkara heilsuverki. Ein fosturtøkulóg er, sum heimilar fosturtøku fram til 16 vikur, 4 vikur longri enn í Danmark. Treytirnar eru leysliga tulkaðar, og í veruleikanum fer fosturtøka fram so gott sum eftir ynski.
2.2) Tað eru trý sjúkrahús í oyggjunum, har væl kvalifiserað og professjonell toymi veita heilsutænastu áðrenn og aftan á barnsburð og taka sær av mammunum. Eisini hava vit eitt væl útbygt infrakervi og góða almenna ferðslutænastu.
- Føroya Pro Vita er ørkymlað av teimum lítið upplýstu og velleiðandi úttalilsunum um heilsurøktina hjá føroyingum, sum koma til sjóndar í tilmælinum hjá CEDAW nevndini í 2015.
3. Fosturtøka er ikki familjuplanlegging: Fosturtøka er ikki nýskapan, men oyðing. Hon er “mistakið” í familjuplanleggingini og umfatar soleiðis, at mannalív í vøkstri, harav tey flestu eru sunn og frísk, verða burturbeind. Tað ber í sær mismun í og við, at mann ger seg inn á verjuleys ófødd børn, orsakað av stødd ella staði, tí tey hava eitt brek, tí tey eru til fortreð, óynskt, ella, alt ov ofta, tí tey eru gentubørn.
-
Føroya Pro Vita er ørkymlað av tí løttu atgongdini til “neyðfyribyrging” í Føroyum uttan resept, nøktandi eftirlit ella uppfylging havandi í huga, at hesin heilivágurin er 25 ferðir sterkari enn vanligar fyribyrgjandi tablettir, at hann framprovokerar fosturtøku heilt tíðliga og kann hava langtíðar árin á kvinnuna, sum vit enn ikki vita um. Tað er eisini orsøk til ørkymlan, at hann verður seldur til øll yvir 15 ár og verður brúktur frá hond av summum kvinnum hóast ávaringar.
4. Fosturtøka er ikki heilsutænasta: Nógv læknaliga serkøn hava sagt alment, at beinleiðis fosturtøka – tann tilætlaða atgerð ímóti og oyðing av tí ófødda barninum – er ikki neyðug fyri at bjarga lívinum hjá einari kvinnu. Góð læknapraksis viðurkennir og loyvir lívbjargandi inntrivum, sjálvt um tað setir lívið hjá einum óføddum barni í váða. Í slíkum førum er málið tó altíð, um tað er gjørligt, at bjarga lívunum hjá báðum.
4.1 Fosturtøka ger neyðsemju við og spillir alla læknapraksis við at drepa í staðin fyri at lekja og gongur soleiðis beint ímóti læknalyftinum. Hon er í síni náttúru ein valdsgerð og eitt álop á rættin til lívið hjá einum mannalívi í vøkstri, tá tað er á sínum mest viðbrekna vakstrarstøði.
-
Føroya Pro Vita mótmælir atgongdini til fosturtøku upp til 16 vikur sambært eini røð av leysliga tulkaðum treytum og uttan hóskandi atlit til rættin hjá tí ófødda barninum.
5. Fosturtøka inniber ein álvarsligan heilsuvanda fyri kvinnuna: Sambært gransking í fleiri londum (t.d. Finnlandi, Danmark, USA, Ný Sælandi, India, Kina, Noregi) eru kvinnur, sum fáa fosturtøku framda, í álvarsligum vanda fyri at fáa bæði likamligar og sálarligar trupulleikar.
5.1 Likamligir trupulleikar fevna um hægri deyðstíttleika, tá vit samanbera við kvinnur, sum ikki hava fingið fosturtøku framda, 4-6 ferðir hægri sjálvmorðstíttleika, 40-60 prosent størri vanda fyri at fáa bróstkrabba, bløðingar, ígerðir, ófruktbæri, størri vanda fyri lívmóðurhálskrabba, hol á lívmóðurina, at hitta reis (kasta burtur) og eiga í ótíð.
5.2 Sálarligir trupulleikar fevna um álvarsligt tunglyndi, svøvnólag, rúsdrekka– og rúsevnismisnýtslu, etingarólag, illa virkandi kynslív, vanrøkt ella atgerðir mótvegis børnum, eftir-fosturtøku-strongdartrauma,varandi trupulleikar við sambondum, endurtiknar fosturtøkur og sjálvmorð. Hesir vandar verða ofta ikki upplýstir fyri kvinnum, sum søkja um fosturtøku, og verða viðhvørt enntá avnoktaðir ella kveistraðir burtur.
-
Føroya Pro Vita er sera ørkymlað av tí sannroynd, at fosturtøka viðhvørt verður sett fram sum heilsufremjandi, bæði í Føroyum og aðrastaðni, hóast prógv um, at tað er tvørturímóti.
6. Fosturtøka ger mismun: Barnakonur, sum fáa eina diagnosu, ið bendir á heilsutrupulleikar ella brek, koma ofta undir stórt trýst at fáa tikið sítt ófødda barn. Foreldur fáa stundum lítlan stuðul og lítið av jaligari kunning og verða enntá leidd til eina kenslu av, at tey eru ein byrða fyri samfelagið, um tey ikki velja fosturtøku.
-
Føroya Pro Vita er ørkymlað av upplivingum hjá kvinnum, sum siga, at tær ikki fáa nøktandi upplýsing frá fakfólki í hesum sambandi.
-
Føroya Pro Vita er eisini ørkymlað av, at kvinnur viðhvørt uppliva sera stórt trýst til tess at fáa sínióføddu børn tikin vegna heilsutrupulleikar her í Føroyum. Vit halda, at tað at útiloka ófødd børn vegna stødd, stað, kyn, brek, sosiala bakgrund, fíggjarlig viðurskifti, ella tí tey eru til hindurs, er at gera mismun. At viðmæla fosturtøku undir hesum umstøðum sendir eisini eitt sera ágangandi signal til tey ímillum okkara, sum bera brek. Vit halda, at tað at seta mammur og pápar undir sálarligt og kensluligt trýst at fáa tikið síni børn, og ikki at geva nøktandi upplýsing og nøktandi uppbyggjandi heilsuhjálp og stuðul vera brot á mannarættindi.
7. Fosturtøka er tengd at tvingsli: Gransking fyriliggur, sum avdúkar, at upp til 64 prosent av kvinnunum siga, at tær vóru skundaðar ella noyddar til fosturtøku av partnarum, foreldrum, fakfólkum, arbeiðsgevum ella vinum. Eftir-fosturtøku-trauma er eitt mál, sum gerst alt meira kent viða um. Kvinnur, sum fáa fosturtøku vegna trýst ella vantandi upplýsing og umsorgan og tí ikki vita sær onnur ráð, eru serliga viðbreknar.
-
Føroya Pro Vita er ørkymlað av, at kvinnur í Føroyum siga, at tær fingu fosturtøku vegna sálarligt trýst, hóttanir, og at tær vórðu harðliga viðfarnar og/ella sviknar av sínum partnara. Vit eru stúrin um eftir-fosturtøku kvinnur og menn okkara millum, um vantandi tøka relevanta kunning við atliti til eftir-fosturtøku-trauma, og um vantandi umsorgan fyri teimum, sum líða undir hesum. Vantandi atgongd til upplýsingar ella at halda hesum aftur er brot á mannarættindi, somuleiðis tvungin fosturtøka.
-
Føroya Pro Vita er ørkymlað av teimum nýggju hagtølunum fyri sjálvmorðsroyndir ímillum kvinnur í Føroyum, sum vórðu almannakunngjørd í juni 2015, havandi í huga, at sjálvmorð millum kvinnur og fosturtøka hongur sera nógv saman. Nýggj gransking avdúkar, at títtleikin av sjálvmorðsroyndumímillum kvinnur er dupult so stórur sum hjá monnum í Føroyum (2009-2013:110 kvinnur, 57 menn).
8. Fosturtøka ger neyðsemju við samvitskufrælsi: Tey, sum fremja fosturtøku, tvs. læknar og sjúkrarøktarfrøðingar, kenna seg viðhvørt at koma í eina ivastøðu vegna sína etisku sannføring í hesum máli. Reglur fyri almenna praksis innan heilsuverkið kunnu koma undir óhepna ávirkan, um tann serkøni læknafrøðiligi førleikin verður settur í vanda, og tey kanska kenna seg trýst til ella halda tað vera sína skyldu antin at góðtaka fosturtøku ella fara úr sínum arbeiði.
-
Føroya Pro Vita er ørkymlað av vantandi greiðum leiðreglum og kunning í sambandi við samvitskufrælsi í Føroyum. Vit hava orsøk til at óttast, at fakfólk kunnu koma undir trýst beinleiðis ella óbeinleiðis til at vera partur av fosturtøku, ella at tey kanska ikki kunnu fáa arbeiði vegna sína etisku sannføring. Vit halda, at tað er neyðugt við greiðum leiðreglum og verju í hesum sambandi, samsvarandi rættinum til samvitskufrælsi og samtyktini hjá Evroparáðnum 1763 (2010).
9. Okkara tilmæli: Sæð í ljósinum av okkara stúran halda vit, at tað er óskiljandi, at CEDAW, aðrir felagsskapir undir ST, NGO‘ar (ikki-stjórnarligir felagsskapir) og summi læknaliga serkøn eru talsmennfyri fosturtøku sum heilsufremjandi og enntá birta upp undir, at mótstøða ímóti fosturtøku er kensluleys og mannminkandi “stovnsgjørd valdsgerð” og “religiøs ekstremisma”.
- a) Føroya Pro Vita mælir til, at “neyðfyribyrging” bara kann fáast upp á resept, og at kunning um, hvussu nógv verður selt av hesum og undir hvørjum umstøðum, skal verða atkomulig hjá øllum.
- b) Vit mæla til, at aldurin at fáa fyribyrgjandi heilivág verður settur til 18 ár, sama loyvismark, sum er fyri at keypa sigarettir og alkohol, reseptheilivág, at koyra bil, at velja og at fara í herin.
-
c) Harafturat mæla vit til, at føroyskir myndugleikar gera íløgur í at fáa til vega neyva kunning um, hvussu fosturtøka gongur fyri seg, og um tær sálarligu og likamligu avleiðingarnar aftaná.
-
d) Vit heita á avvarðandi myndugleikar og sjúkrahússtýri at gera íløgur í eftir-fosturtøku-umsorgan fyri kvinnur og menn, sum líða í Føroyum.
-
e) Vit stuðla tí nýggja átakinum hjá føroysku myndugleikunuum at seta upp eina hjálparlinju og opna fyri peningahjálp til kvinnur, sum vegna barnsburð eru í kreppu. Vit stuðla hesari gongdini, so leingi sum hon kemur við øðrum og positivari útvegum enn fosturtøku og gevur lívsjáttandi stuðul til kreppuraktar kvinnur. Vit heita á avvarðandi myndugleikar at betra um møguleikarnar fyri ættleiðing og fostran.
-
f) Føroya Pro Vita mælir til, at avvarðandi myndugleikar og heilsustýri leggja alla orku í at finna fram til, hvørjar orsøkir fyrst og fremst fáa føroyskar kvinnur at “velja” fosturtøku, tí tað hevði verið ein stór hjálp til tess at kunna møta tørvinum hjá hesum kvinnum á ein lívsjáttandi hátt.
-
g) Vit vilja mæla til, at kvinnur og teirra óføddu børn verða vard ímóti øllum sløgum av harðskapi og tvingsli, í samsvari við altjóða viðurkendan rætt til lív, persónligan tryggleika og frælsi frá píning og mannminkandi viðferð.
-
h) Vit vildu fegin sæð, at fosturtøka helt uppat í Føroyum, ella í minsta lagi, at hon minkaði. Vit mæla til, at markið upp á 16 vikur verður umhugsað av nýggjum.
-
j) Vit eftirlýsa, at avvarðandi myndugleikar gera og seta í verk leiðreglur til tess at verja altjóða viðurkenda rættin til samvitskufrælsi hjá øllum fakfólki, serliga innan heilsuverkið.
-
k) Føroya Pro Vita mælir til, at tey, sum gera seg inn á og fara illa við kvinnum við at afturhalda týdningarmikla kunning, fremja eitthvørt slag av tvingsli, ikki uppfylla krøv um eftiransing og trygga, holla heilsuliga umsorgan áðrenn og eftir barnsburð, ella seta lívið hjá kvinnum í vanda við vansketni, vantandi fakkunnleika ella læknafrøðiligum sviki, verða stevnd fyri rættin.
-
l) Vit mæla eisini til, at eitt umboðsráð verður sett á stovn, har offur fyri slíkum atgerðum kunnu seta fram klagur og har fáa útvegað rættarverju og rættvísi.
The original English text of the UPR Shadow Report may be read HERE. It is also available from FPV in pdf format and includes sources for the information provided in the report.
Føroya Pro Vita, Føroyar, 19. juni 2015


c: text/html

text:
Rokna út tína uppsparing
Rokna
Samanber uppsparingskontur
Her kanst tú samanbera uppsparingaskontur. Trýst á eina kontu og tú sært eina stutta lýsing av kontuni.
Bassakontan er barnauppsparingin til børn til og við 12 ár. Bassakontan hevur hægri rentu enn vanligar kontur og peningurin er bundin til barnið er 13 ár. Eftir hetta verður kontan broytt til Uppsparing Ung.
Uppsparing Ung er uppsparingarkonta til børn og ung upp til 18 ár. Kontan hevur hægri rentu enn vanligar kontur og peningurin er bundin, inntil barnið er 18 ár.
Framtíðarkontan er til tín, sum vil spara upp til ávíst endamál, tvs. til bústað og/ella útbúgving. Kontan hevur høga grundrentu + eykarentu. Um peningurin ikki verður brúktur til antin bústað ella útbúgving fellur eykarentan burtur.
Til ber eisini at spara upp til umvælingar av egnum bústaði, men tá verður eykarenta ikki latin. Øll kunnu stovna Framtíðarkontu.
Tín eftirlønaruppsparing skal tryggja, at tú hevur nóg mikið at liva av, tá tú fert frá vegna aldur. Fyri at tryggja, at tú varðveitir ein góðan livifót, er neyðugt at byrja at spara saman í góðari tíð.
Bindur tú peningin í 3 mðr. fært tú hægri rentu enn á vanligari kontu. Jú meira tú setir inn á kontuna, jú hægri rentu fært tú.
3 mðr. uppsøgn merkir, at tú boðar okkum frá 3 mánaðar innan, tú tekur peningin av kontuni.
Bindur tú peningin í 12 mðr. fært tú meira í rentu, enn á vanligum kontum og t.d. 3 mðr. uppsagnarkontu. Jú meira tú setir inn á kontuna, jú hægri rentu fært tú.
12 mðr. uppsøgn merkir, at tú skalt boða okkum frá 12 mánaðar innan, tú tekur peningin av kontuni.
Kontan er til tín, sum vilt hava hægri rentu fyri pening, sum ikki skal brúkast her og nú, og sum kann bindast í tvey ár.
Kontan kann stovnast nær sum helst og er bundin frá stovningardegnum og tvey ár fram.
Kontan er til tín, sum vilt hava hægri rentu fyri pening, sum ikki skal brúkast her og nú, og sum kann bindast í trý ár.
Kontan kann stovnast nær sum helst og er bundin frá stovningardegnum og trý ár fram.
Tak niður
Tak niður rentutalvu

robotstxt: allowed

filter: keep


text:
Tit spyrja - vit svara
Her í fjølmiðlarúminum er eitt serligt skjalasavn til vinstru á síðuni, har allar frágreiðingar og útgávur, sum hava longri livitíð enn vanlig tíðindaskriv, verða goymdar.
Umboð fyri fjølmiðlarnar eru væl komin at seta seg í samband við okkum. Vit eru altíð til reiðar at finna rætta viðkomandi, ið kann veita upplýsingar og tilfar, sum tørvur er á. Málið hjá okkum er at veita rættar upplýsingar rættstundis.
Samskiftisráðgevar á Landsverki eru:
Súsanna Mc. Birnie
fartel.: 290 805
t-postur: susanna@lv.fo
Kári Mikkelsen
fartel.: 290 804
t-postur: kami@lv.fo
Undirsjóvartunlar
Notat um ein møguligan Suðuroyartunnil - februar 2017
Notat um innleiðandi fyrireiking
Kunnandi fundur um Eysturoyartunnilin og Sandoyartunnilin í Miðlahúsinum 05.02.2014
Breið semja um undirsjóvartunlar. Landsverk framløga í Miðlahúsanum 5. februar 2014 kann takast niður her:
Notat um undirsjóvartunlar 14.03.12
Frá einum búskaparligum sjónarmiði lýsir frágreiðingin munin millum at hava Eysturoyartunnilin í einum privatum samtaki og undir tí almenna. Ljós verður varpað á ymsar hættir at skipa nýggjar tunnilsverkætlanir, herundir eisini Sandoyartunnilin, saman við verandi tunlum, undir ymsum fortreytum.
Skúladepilin við Marknagil
Framløga á kunningarfundi 31.05.11
Framløgan, sum Landsverk hevði fyri byggivinnuni um Skúladepilin við Marknagil, kann takast niður her:
Flogvallakanningar
Samferðsluætlanin
Her kanst tú lesa um kanningar- og fyrireikingararbeiðið, sum liggur til grund fyri ítøkiligu uppskotunum í samferðsluætlanini fyri Føroyar 2008-2020 og dagførdu útggávuni fyri 2012-2024.
Hald av landsvegum
Samstundis sum kostaðarstøði í samfelagnum er hækkað, og trýstið á landsvegirnar er økt, er almenna játtanin til viðlíkahald av vegunum lækkað síðani 1996. Úrtslitið er, at vegirnir falla í órøkt, staðfestir frágreiðing.
Skúvoyar havn
Innkomuvegurin
Valplakatir
Vegleiðing um valplakatir
Fjølbroytt serfrøði
Blaðútgáva
Blað til politikarar og myndugleikar.
Ársfrágreiðingar
Samferðsluætlanir
Bókaútgávur
(Viðmerkjast skal, at "Landsverksfrøðingsstovnurnin 50 ár" bert finst í pappírsútgávu, men kann útvegast við at venda sær beinleiðis til Landsverk á t-posti lv@lv.fo ella tlf. 340 800)
Filmar
Filmar um ferðslutrygd og um Landsverk


text:
Nú í tveir dagar hava fleiri skúlaflokkar vitjað Brennistøðina hjá IRF í Leirvík. Í gjár og í dag hava tilsamans 120 børn vitjað.
Næmingarnir verða vístir runt. Teir síggja Brennistøðina, Endurnýtsluna og Spilloljuverkið. Næmingarnir fáa eisini eina frágreiðing um arbeiðið, og dentur verður serliga lagdur á týdningin av at endurnýta.
Í nøkrum skúlum hava tey gjørt eitt sindur burturúr áðrenn, so næmingarnir vita nakað um virksemið hjá IRF.
– Næmingarnir, ið vóru her í gjár og í dag, vóru serliga áhugaðir í at læra um at verja umhvørvið, um endurnýtslu, og hvat verður av tí, vit endurnýta. Tað virkar, sum at børnini hava lættari við at skilja týdningin av, at tað er betri at skilja ruskið. Tað fellur teimum meira natúrligt at gera tað, sigur Adelbert Ellingsgaard, deildarleiðari í Reinsitænastuni og Endurnýtsluni hjá IRF.
Børnini síggja eisini, at IRF hevur nógv størri virksemi enn bara at savna ruskposar inn.
Hesar dagarnar hava tað verið børn úr Fuglafjarðar skúla, sum hava vitjað. Annars vitja næmingar ymsastaðni úr landinum, og barnagarðsbørn vitja eisini.
Sum gávu fingu børnini eina mateskju frá IRF.
Mynd:
Nakrir av næmingunum og lærarunum úr Fuglafjarðar skúla á vitjan hjá IRF. Næmingarnir hava fingið eina mateskju í part.


text:
Orð: Petur Jacob Sigvardsen
Lag (5. mars 2007): Knút Olsen
Viðmerking: Yrktur um halvarðsøkuleitið 2007.
Í Dekapolis Jesus gekk ein dagin,
har deyvan mann hann leiddi út um staðin,
hann dumbur var og kundi ikki røða,
tey biðja Jesus bønliga hann grøða.
Har einsæris tá Jesus undur gjørdi,
í oyru stakk og spýtt á tungu førdi,
mót himni hann sítt “Effata”so segði,
straks mælti maður, aftur hoyrn hann hevði.
Straks frøddust fólk í hesum heidna staði,
tá dumbi maður talaði so raðið:
“Alt sera væl víst Jesus gjørt oss hevur,
tey deyvu hoyra, málleys málið gevur”.
Tann sama megi var í Jesu orðum,
sum tá ið heimur skaptur varð í forðum.
Gud talaði, so uddi lív á foldum,
í havi, luft, á landi og í moldum.
Av syndini vit deyv og dumb øll vóru,
í djúpa avgrund vit frá Gudi fóru,
vit kundu hvørki syngja ella biðja,
og hoyrdu ei, hvat Gud oss vildi siga.
Men undur stórt, at orðið hold er vorðið,
av Jesu munni er tað okkum borið,
og “opna teg”, so man hann okkum bjóða,
so lov og tøkk um frelsu hans kann ljóða.
Ja, opna tú, vár Gud, várt trúaroyra,
so tíni gleðiboð vit kunnu hoyra,
at tú hvønn lívsins dag vilt við oss vera,
– og okkum sæl av miskunn tíni gera.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Earth Hour 2010
26.02.2010
Vestmanna Bygdarráð samtykti á fundi 23. februar at taka lut í Earth Hour 2010, sum verður hildið leygarkvøldið 27. mars kl. 20.30 – 21.30.
Vestmanna Kommuna fer at taka lut í tiltakinum við at sløkkja gøtuljósini í bygdini hendan tíman, umframt at eggja borgarunum til sjálvi at taka lut við at sløkkja ljósið við hús.
Heimsnáttúrugrunnurin í Australia vildi gera fólk tilvitað um veðurlagsbroytingarnar, og í 2004 varð Earth Hour hugtakið skapt. Earth Hour byggir á hugtakið “vón, ikki ótti”, og hugskotið er, at øll kunnu taka persónliga ábyrgd fyri framtíðini hjá jørðini.
31. mars 2007 var Earth Hour tiltakið hildið á fyrsta sinni. Hetta var í Sydney í Australia. Ætlanin var, at tað skuldi vera eitt landstiltak, men áhugin fyri tí gjørdist beinanvegin stórur, og sostatt varð Earth Hour tiltakið í 2008 hildið í 371 býum í meira enn 35 londum kring allan heimin.
Fleiri Earth Hour tiltøk hava verið hildin síðani tá, m.a. á altjóða veðurlagsráðstevnuni í Keypmannahavn í desember í fjør.
Til ber at lesa meira um Earth Hour á heimasíðuni http://www.earthhour.org/
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Teir báðir Óli og Alvi royndu seg aftur í dag á Mare Nostrum stevnuni í Canet-en-Roussillon, og gekk tað bara ókey.
Óli Mortensen royndi seg í B-finaluni í 800 metra frísvimjing, og varð har skjótastu við tíðini 8.13.55. Besta tíð hjá Óla er 8:13.24 í hesi grein í ár, frá tá ið hann vann gull á Danish Open í apríl mánaða, og tíðin nú var sostatt bara 31 hundraðpartar frá tíðini tá.
Alvi Hjelm royndi seg í 200 blandað, og varð har nr 22 av teimum 31 luttakandi, við tíðini 2:11.28. Besta tíð hjá Alva er 2:10.36 í hesi grein, frá Danish Open í apríl mánaða.


text:
Í samband við at Øssur Hansen, fótbóltsmennari, hevur verið og vitja og lagt lag á hjá nøkrum av okkara ungu leikarum, hava vit gjørt eina samrøðu við hann.
Måned: april 2018
So vóru tað U13 og U15 genturnar ið fingu vitjan
Í góðveðrinum hósdagin fingu U13/U15 genturnar vitjan av fótbóltsmennara.
Øssur Hansen legði teimum lag á ymist m.a avleveringsspæl (rættan avleveringsteknikk)
U13 gentur spælt kapping í dag
U13 genturnar hjá okkum hava havt vitjan av EB/Streymi og B71.
Úrsltini vóru hesi:
B71 – EB/Streymur 0-0
ÍF – B71 3-0
EB/Streymur – ÍF 2-0
Nakrar myndir frá Fløtugerði í dag
ÍF-HB U 17 – nakrar myndir
U15 dreingir hjá okkum, leiktu móti HBb í dag.
Hóast vit taptu, spældu vit væl og vístu góðan hugburð.
Úrslitið bleiv 3-1 til HBb, málið hjá okkum skjeyt Bjarti Højbro.
Intersport Summar Cup 2018
Leygardagin og sunnudagin 7. og 8. juli 2018 skipar B36 aftur fyri Intersport Summar Cup. Kappingin er ein barna- og ungdómskapping, har dentur verður lagdur á bæði tað ítróttarliga eins og tað sosiala, ið øll børn og ung í Føroyum kunnu fáa gleði av og sum kann skapa vinabond tvørtur um feløgini.
Hetta er fimta árið, at B36 skipar fyri Intersport Summar Cup og ætlanin er, at hetta skal vera eitt afturvendandi summar tiltak, ið børn og ung kunnu gleða seg til hvørt ár.
Sum nakað nýtt, so verður kappingin hjá U11, U13 og U15 skipa yvir tveir dagar, har tað eisini verður møguligt hjá liðum at gista í Tórshavn. U7 og U9 kappingarnar vera bert leygardagin 7. juli.
Afturat sjálvari fótbóltskappingini verður eitt eventøkið, har øll, sum luttaka í kappingini, kunnu hugna sær og hava ein steðg frá fótbóltsdystunum og stuttleika sær saman við vinum og kenningum. Møguleiki er svimja og bowla ókeypis hendan dagin.
Les meira um kappingina og melda til á www.summarcup.fo.
U15 dreingirnir vant saman við fótbóltsmennara
Í fjør setti FSF 4 fótbóltsmennarar. Endamálið við fótbóltsmennarunum, er fyrst og fremst at hjálpa føroysku feløgunum, so tey kunnu tryggja øllum spælarunum,
heilt frá teimum yngstu og upp eftir, so góðar venjingarumstøður sum tilber ið skulu verða við til at menna fótbóltin runt í feløgunum.
Øssur Hansen er ein av fótbóltsmennarunum.
Í dag var hann og vitjaði í Fløtugerði og vóru U15 dreingirnar sum vandu saman við honum.
Venjingin í dag var: Positiónsspæl (renna og spæla í tóm øki)
Jóhann Højbro úttikin til U15 landsliðið
Øssur Hansen, landsliðsvenjari, hevur úttikið U15-hópin við dreingjum, sum í mai fer til Esbjerg Elite Cup í Danmark.
Við landsliðinum fer okkara Jóhann Højbro.
Týsdagin 8. mai fer føroyska U15-landsliðið við dreingjum til kapping í Esbjerg í Danmark.
Talan er um Esbjerg Elite Cup, har lið úr Danmark og fleiri av hinum norðanlondunum luttaka.
Sjálv kappingin verður spæld í døgunum 9. til 12. mai, og hesar dagarnar skal føroyska liðið spæla seks dystir.
Mótstøðuliðini vera Vejle BK, B93, Ready IF, AHIF og Kvarnby IF, og síðani verður endað við plaseringsdysti.
Lutakasti um Th. Dam Intersport steypið hjá U21
Lutakastið bleiv soleiðis, at vit skulu ein túr til Argir, hesin dysturin verður 6 mai.
Vinnarin kemur í 1/4 finaluna og koma at møta Skála og verður hesin dysturin á Skála.
1/4 finalan verður 27 mai.
Lutakasti hjá U17 dreingjum – Blaðberðasteypi
Í lutakastinum um Blaðberðasteypi hjá U17 dreinginum, fáa vit vitjan av KÍ.
Hesin dysturin leiktur 1 mai.
Vinnarin av hesum dystinum, møtir 07/Vestur í fjórðingsfinaluni.
Fjórðingsfinalan verður 26 mai og verður tað 07/Vestur sum fær heimavøll.


text:
SwimNews listar her upp ymisk sitat frá svimjistjørnum og -venjarum á World Cup stevnuni í Berlin. Rættiliga áhugavert so tosar Stefan Nystrand m.a. um hvussu hann vegna broyttar matvanar nú ikki hevur havt éin sjúkradag í longri tíð… Nakað sum (svenski) Mats Brisenfeld eisini tók upp á gongini her úti á Formula í morgun, tá ið vit tosaðu um hví Nystrand nú knappliga svam so skjótt.
Mats fylgir betri við í svenskum svimjitíðindum enn eg, og eg taki tí fyri góða vøru tá ið hann sigur at Nystrand hevur havt nógva nyttu av videoanalysu og kostráðgeving í seinastuni. Estiski Rejn Haljand hevur pilkað sundur og bygt upp startin hjá Nystrand, við at filma og vísa Nystrand hvat hann gjørdi galið, og onkur kostráðgevi hevur fingið hann at droppa cola og tílíkt.
Sum tit nokk kunnu lesa millum reglurnar her, so er alt hetta bara leysatíðindi og prát millum tveir svimjiáhugaðar í morgun. Men eg helt tað vera áhugavert at renna seg í hatta við kostvanunum aftur, tá ið SwimNews nú skrivar um Nystrand: “On his change of diet: ‘Since then I haven’t had one sick day. I think I’m on the right way with regard to the Olympics.’ “


text:
Agnar Frederiksen
21.04.2018 - 20:34
Ítróttur > Ítróttur > Hondbóltur
H71 vann 21-19 í einari sera spennandi finalu
í Hoyvík í kvøld. Harvið er H71 føroyameistari eftir tætta kapping við Neistan
alt árið.
Hjá H71 var Bogi Gaard Davidsen vorðin tøkur. Hann hevur annars verið úti í
fleiri mánaðir, men hann spældi við eina løtu í
dag. Men hvørki Hilmar Leon Jakobsen ella Pætur Thomsen vóru nóg klárir at
spæla. Vinstri bakkurin hjá Neistanum, Torkil Mørk Hentze, noyddist út við skaða
tíðliga, tá hann beklaði. Men hann megnaði at koma innaftur í 2.hálvleiki.
Eins og í finaluni mikukvøldið so var tað ein sera jøvn finala í Hoyvíkshøllini
í kvøld. Bæði liðini spældu eisini fínan hondbólt, og tað varð givið alt í bæði
verju og álopi. Hóast tað ikki komu so nógv mál, so var talan um ein sera góðan hondbóltsdyst fyri áskoðaran.
Tað tók eina løtu, til gongd kom á málskjótingina. Liðini skiftust
sum so um at skora, men tá stórir tíggju minuttir vóru eftir fekk H71 fyri
fyrstu ferð eina tvey-máls leiðslu. Jens á Skipagøtu hevði tá havt fleiri
stórbjarginar í málinum hjá hoyvíkingum. Men so tók Neistin yvir, og skoraði fimm útav
teimum næstu seks málunum. Og Nicholas Satchwell tók hesa løtuna fullkomiliga
broddin av skotunum hjá hoyvíkingum. Í seinasta sekundið fekk H71 fríkast, og
við tí minkaði Peter Krogh til 11-10, sum var hálvleiksstøðan.
Heimaliðið kom væl út til 2.hálvleik, og eins og í Høllini á Hálsi mikukvøldið
fingu hoyvíkingar nøsina framum. Neistin hekk tó væl í , og dysturin lá av
álvara og svingaði. Bæði liðini gjørdu feilir, og tað var ógvuliga spennandi
allan vegin í Hoyvíkshøllini, sum kókaði.
Báðar verjurnar høvdu í 1.hálvleiki hepni við
at demma upp fyri donsku stórskjúttunum, ið báðir fingu nógv mál mikukvøldið.
Peter Krogh fekk ikki so nógv mál sum vant, men í 2.hálvleiki fekk Rasmus Søby
nøkur mál, og var við til at halda Neistanum inni í dystinum.
Tað var Ári Dam, ið gjørdist heilt avgerandi. Fyrrverandi Neista-málverjan
hevði nógvar bjargingar í 2.hálvleiki(stóð á 50 %), og skoraði til 19-18 og
20-18 við at kasta bóltin í tómt mál. Tá Neistin spældi 7 ímóti 6. Við støðuni 21-19
meðan H71 var ein maður færri og ein stóran minutti eftir bjargaði hann skotið
frá Rasmus Søby. Í hinum málinum fekk Satchwell ikki fatur á nøkrum í 2.hálvleiki.
Tá Arnar Dam og Gert Hansen, ið dømdu sera væl, bríkslaðu av, kundi ein stór
mannafjøld tysjað inn á vøllin. Hoyvíkingar stórfegnaðust nú H71 vann FM 2.árið á
rað, men tað var sanniliga ikki uttan harða mótstøðu frá Neistanum. Liðini leikti
tvær frálíkar FM -finalurnar, har H71 líka var omaná samanlagt.
H71 - Neistin 21-19(10-11)


text:
Landsapotekarin
Eitt sindur um Landsapotekarastovnin
Landsapotekarin er ovasti leiðarin fyri apoteksverkið og hevur mótvegis Heilsumálaráðnum endaligu ábyrgdina av virkseminum.
Uppgávurnar eru í høvuðsheitunum:
- Ábyrgd av ráðlegging, raðfesting, íverksetan og samskipan av arbeiðsuppgávunum í apoteksverkinum
- Ábyrgd av støðugari menning í apoteksverkinum, soleiðis at apoteksverkið á heilivágsøkinum lýkur nútíðarkrøv
- Ábyrgd av at gera uppskot til fíggjarætlan fyri stovnin
- Ábyrgd av, at góðkend fíggjarætlan verður hildin
- Ábyrgd av, at hagtøl fyri samlaðu heilivágsnýtsluna í føroyska samfelagnum eru tøk
- Ábyrgd at røkja nærri útgreinaðar myndugleikauppgávur og ráðgeva Heilsumálaráðnum um heilivág í síni heild. Eftirlit við at lóggávan viðvíkjandi apoteksverkinum v.m. verður hildin dagførd
- Ábyrgd av samstarvi um heilivágsviðurskifti við útlendskar stovnar og myndugleikar


text:
KT verkfrøði
Hevur tú áhuga fyri at arbeiða við KT, tekniskum loysnum og nýggjum vinnumøguleikum, so er KT-verkfrøði rætta útbúgvingin fyri teg. Útbúgvingin gevur tær eina breiða vitan um kunningar og samskiftistøkni (KST).
Les meira um útbúgvingina KT-verkfrøði
Yvirlit yvir ábyrgdarlærarar í hvørjum einstakum skeiði á útbúgvingini
Lívfrøði
Hevur tú áhuga fyri spurningum um t.d. hvussu lívið varð til, hvussu tað broytist, hvussu arvurin stýrir útsjónd og evnum hjá heimsins verum, hvussu verur laga seg til umhvørvið, so er bachelor í lívfrøði ein áhugaverd útbúgving fyri teg. Útbúgvingin gevur tær eina breiða vitan um lívfrøði.
Les meira um útbúgvingina Lívfrøði
Almenn lýsing av útbúgvingini Lívfrøði
Útgreinaðar lýsingar av skeiðum á útbúgvingini Lívfrøði
Yvirlit yvir ábyrgdarlærarar í hvørjum einstakum skeiði á útbúgvingini
Jarð- og havfrøði
Hevur tú áhuga fyri at vita meir um t.d. upprunan hjá Jørðini, hvussu hon er broytt ígjøgnum milliardir av árum, hvar jarðskjálvtar kunnu henda? Ella hevur tú áhuga fyri at vita meir um leiting eftir ráevnum í undirgrundini, t.d. um møguleikar fyri at finna olju og gass við Føroyar? Eru tað veðurlagsbroytingar og umhvørvisspurningar, sum hava tín áhuga, og t.d. spurningurin um útvinning av grønari orku úr streymi og aldu? Bachelor útbúgvingina í jarð- og havfrøði er tá rætta útbúgvingin fyri teg. Fleiri faksamansetingar eru møguligar.
Les meira um útbúgvingina Jarð- og havfrøði
Yvirlit yvir ábyrgdarlærarar í hvørjum einstakum skeiði á útbúgvingini
Útbúgvingar á Náttúruvísindadeildini
Á Náttúruvísindadeildini ber til at taka bachelorútbúgvingar í KT-verkfrøði, Lívfrøði og í Orku-og Umhvørvisverkfrøði. Útbúgvingarnar eru á altjóða stigi, og geva atgongd til framhaldandi útbúgvingar á master stigi. Harumframt ber til at taka hjánám í støddfrøði.
Orkuverkfrøði (upptøka næstu ferð á sumri 2017)
Treyt fyri upptøku er at umsøkjari hevur miðnámsprógv við
Støddfrøði á A stigi við miðaltalinum 6,0 ella hægri eftir 7-stiganum ella 8,0 ella hægri eftir 13-stiganum. Miðaltalið verður roknað av skrivligum og munnligum próvtalsúrslitum og endaligum ársmetum
Alisfrøði á B stigi
Evnafrøði á C stigi
Ella, at tú hevur staðið maskinmeistaraprógv við miðaltalinum 9,0 ella hægri eftir 13-stiganum. Verður søkt eftir kvotu 2, kunnu aðrar fortreytir við javnsettum kunnleikastøði góðtakast eftir nærri meting.
Hjánám í støddfrøði (upptøka næstu ferð á sumri 2016)
Treyt fyri upptøku er at umsøkjari hevur miðnámsprógv við har støddfrøði er staðið á A-stigi.


text:
Serstakir møguleikar at gista í Eysturoynni
Gisting er møgulig í flest øllum bygdum í Eysturoy. Gistingartilboðini røkka frá hotellum til skótadeplar, tjalding og ból og bita. Um tú ynskir at bíleggja ella bjóða summarhúsini hjá tær fram ert tú vælkomin at seta teg í samband við okkum á tel nr. 417060 ella send okkum ein t-post á visit@runavik.fo
Glyvravegur 9, Glyvrar
Søldarfjarðarvegur 15, Søldarfjørður
Við Gjónna 7, Gjógv
Skálavegur 201, Skála
Túnagøta 2, Saltangará
Tróndargøta 12, Norðragøta
Gaddavegur 27B, Nes
Høganesvegur 35, Toftir
Garðsvegur 16, Leirvík
Gjáarvegur 11, Gjógv
Ferðafólkakortið
Vit hava gjørt eitt kort yvir Runavíkar kommunu, ið vísir tær upplivingar og upplýsingar, ið tær tørvar sum ferðafólk í Runavíkar kommunu, umframt eina rúgvu, ið er áhugavert.


text:
Tvøroyrar Bóltfelag
Tvøroyrar Bóltfelag ella TB er eitt fótbóltsfelag av Tvøroyri, sum varð stovnað 13. mai 1892. TB er elsta bóltfelag í Føroyum. Umframt at TB er eitt fótbóltsfelag er tað eisini eitt flogbóltsfelag. TB fótbóltur og TB flogbóltur hava tó hvør sína nevnd.[1] [2] Onnur ítróttarfeløg á Tvøroyri og økinum kring Trongisvágsfjørð eru Tvøroyrar Borðtennisfelag (TBF), Froðbiar Sóknar Róðrarfelag og Susvim (Susvim er fyri alla oynna).
Innihaldsyvirlit
TB fótbóltur[rætta | rætta wikitekst]
Í 2012 spælir TB aftur í bestu fótbóltsdeildini. TB gjørdist nummar tvey í 1. deild í 2011, FC Suðuroy gjørdist nummar eitt. Tað var sera stórur spenningur um 2. plássið millum TB og AB, men TB vann tann dystin. Bæði liðini endaðu við sama stigatali, sum var 61 stig og við sama málmuni sum var 55, tó hevði TB 81 vunnin mál og 26 tapt mál, meðan AB hevði 80 vunnin og 25 tapt mál. Tað at TB hevði skorað eitt mál meira enn AB, gjørdi at TB flutti upp í bestu deildina og AB bleiv verandi í 1. deild. Í 2010 gjørdist TB nummar 3 í 1. deild. TB hevur vunnið FM heitið 7 ferðir, tað var árini 1943, 1949, 1951, 1976, 1977, 1980 og 1987. TB hevur vunnið Løgmanssteypið (fyrr Ísafjarðarsúlan) 5 ferðir, tað var árini 1956, 1958, 1960, 1961 og 1977.
Fótbóltshópurin hjá besta liðnum[rætta | rætta wikitekst]
Dagført 7. juli 2016
Viðmerking: Fløgg vísa til landslið, sambært reglunum hjá FIFA. Leikarar kunnu hava meira enn ein ikki-FIFA tjóðskap.
Gamli vøllurin á Sevmýri og nýggi vøllurin við Stórá[rætta | rætta wikitekst]
Síðani TB varð stovnað og til 16. oktober 2010 hevur TB spælt fótbólt á vøllinum á Sevmýri. Vøllurin var blivin skeivur og leyk ikki altjóða krøv. Hann bleiv ikki góðkendur til at spæla fótbólt í vaksnamannadeildum í 2011. Hin 16. oktober 2010 varð seinasti dystur leiktur á Sevmýri, TB, sum tá spældi í 1. deild, spældi ímóti NSÍ og vann dystin 5-2. Í apríl Í 2011 var heimavøllurin hjá TB Á Skørinum í Hvalba. [3] Nýggjur fótbóltsvøllur er gjørdur inni í Trongisvági beint eystanfyri høllina í Trongisvági.[4] Arbeiðið við at gera vøllin í Trongisvági byrjaði í 2011 og væntaðist liðugt áðrenn kappingin byrjaði um mánaðarskiftið mars/apríl 2012 ella í seinasta lagi tá TB fyllir 120 ár 13. mai 2012. Vøllurin bleiv tó ikki klárur til fyrsta landskappingardystin, og teir fyrstu heimadystirnir hjá TB blivu tí spældir á Eiðinum í Vági. Til dystin móti B36 var sjálvur vøllurin liðugur,[5] men hann bleiv ikki góðkendur, m.a. tí at har manglaðu 300 sitipláss, sum er eitt krav til øll feløgini, sum hava lið í bestu fótbóltsdeildini hjá monnum, TB mátti sostatt spæla dystin móti B36 í Vági. Flaggdagin 2012 var arbeiði við at seta 300 setur við at vera liðugt, og 27. apríl varð vøllurin so góðkendur til fótbóltdystir í bestu mansdeildini. Fyrsti landskappingardystur í Effodeildini var dysturin millum TB og ÍF, sum varð leiktur sunnudagin 29. apríl 2012.[6] TB vann henda fyrsta dystin 1-0.
Venjarar hjá TB[rætta | rætta wikitekst]
- Benadikt Valdisson (1984)
- Egill SteinÞórsson (1986–1987)
- Svend Petersen (1988)
- Per Henning Jensen (1990)
- Finn Røntved (1991–1992)
- Dánjal Hovgaard (1993)
- Jacek Burkhardt (1994)
- Frank Skytte (1995)
- Sigvald Steinkross (1995)
- Rolf Christensen (1996)
- Zoran Pavlovic (1998)
- Egill Steinþórsson (1998)
- Håkon Winther (2001)
- Milan Cimburovic (2001)
- Zoran Mancic (2002)
- Lynge Nielsen (2002)
- Jón Johannesen (2002)
- Jón Johannesen (2004)
- Milan Milanović (2005)
- Oddbjørn Joensen (2006)
- Jan Nielsen (2007)
- Milan Cimburovic (2007)
- Krzysztof Popczynski (2007–2008)
- Jón Johannesen (2008)
- Pól F. Joensen (2009)
- Jón Johannesen (2010–2011)
- Milan Kuljić (2012)
- Hans Fróði Hansen (des. 2012 - juli 2013)
- Bill Mcleod Jacobsen (fyribilssettur 23. juli 2013 - 13. aug. 2013)
- Páll Guðlaugsson (frá 14. aug. 2013 - okt. 2015)
- Robert F. Roelofsen (okt. 2015 - 1. juni 2016)
- Sigfríður Clementsen (frá 6. juni 2016 -)
Keldur[rætta | rætta wikitekst]
- ↑ TBFlogbóltur.com
- ↑ TB.fo
- ↑ Sudurras.info
- ↑ Portal.fo
- ↑ TB.fo, Hvar vitja føroyameistararnar
- ↑ Sudurras.info, TB-ÍF við Stórá
Slóðir[rætta | rætta wikitekst]
B36 | TB/FC Suðuroy/Royn | HB | ÍF | KÍ | NSÍ | Víkingur | Skála | EB/Streymur | 07 Vestur
AB | B68 | HB II | TB/FCS/Royn II | Víkingur II KÍ II | B36 II | Hoyvík/Giza | NSÍ II | ÍF II
B71 | AB II | 07 Vestur II B68 II | KÍ III | TB/FCS/Royn III | NSÍ III | Skála II | EB/Streymur II | Víkingur III


text:
Siga vit eitt nú "nakrir dreingir, summir dreingir" ella bara "dreingir," so er einki sagt um, hvørjir ella hvussu mangir teir eru, í øllum trimum dømum er talið á dreingjum óavmarkað.
Í hesum dømunum siga vit, at orðið 'dreingir' stendur óbundið (tí har var eingin onnur ending enn fleirtalsending skoytt uppí). Hetta merkir, at vit ikki nevna, hvørjir ið "nakrir ella summir dreingir" eru.
Skoyta vit harafturímóti bundna ending aftur at fleirtalsendingini og siga "dreingir-nir," so er greitt, hvørjir og hvussu mangir teir eru; teir kunnu teljast. Í mállæru siga vit, at orðið 'dreingirnir' stendur bundið; og mongdin er avmarkað.
Óbundin navnorð standa sostatt vanliga óavmarkað, bundin navnorð avmarkað. Mánadagin á føstugangi sláa vit tunnu; kattakongur er tann, ið brýtur tunnuna.


text:
Petra Iversen stillar upp fyri Sambandsflokkin
14. august 2015
Petra Iversen er 52 ára gomul og býr í Kvívík.
Umframt at arbeiða í Føroya Rætti, er hon eisini kommunustýrislimur í Kvívíkar kommunu, nevndarlimur hjá I.R.F. og Demokratia, og formaður í Starvsnevndini hjá Sambandsflokkinum.
Petra stillar upp, tí hon m.a. ynskir:
- Eitt enn betri samfelag, sum er fyri øll, sum rúmar øllum við øllum okkara ymiskleikum
- Eitt samfelag, har øll trívast, mennast og fáa avbjóðingar, íð samsvara við okkara ynski og førleikar
- Eitt samfelag, har tann grøna orkan og cirkuler-økonomi fær hægstu raðfesting
- Eitt samfelag, har okkara skapandi listafólk føla seg viðurkend sum eina stætt í samfelagnum
- Eitt samfelag, sum stuðlar og mennir enn meira okkara ferðavinnu
Hetta eru bara nøkur av teimum politisku hjartamálum, sum hon miðvíst vil arbeiða.
Sambandsflokkurin
RN
Aftur


text:
Svartbakur
Svartbakur (frøðiheiti - Larus marinus), vanliga nevndur bara bakur, er størsti fuglur av másasløgunum. Á kápuni er hann dimmgráur. Hann eigur víða um í norðanlondunum. Reiðrið er stórt, men heldur óvandaliga gjørt. Ofta er tað í homrum ella rókum millum hamrar, men stundum á sløttum haga, helst ikki langt frá fuglabjørgum. Klekingartíðin er 28 dagar. Dúnungin líkist likkuunga. Svartbaksskurin er nógv bleikari enn másaskurin og likkuskurin, og hann hevur ikki fingið sín fullkomna lit fyrr enn 4ða ella 5ta árið — til dømis er hin reyði bletturin á nevinum svartur til 5ta árið. Har, sum bakur eigur, vilja aðrir fuglar ikki fáa sær bústað, tí hann etur bæði egg og ungar teirra, hann drepur eisini smálomb, og tí hava føroyingar roynt at avoyða hann. Nú eru so fáir eftir, at tað sæst lítið ella einki til spellið, teir gera.


text:
Navn, heimstaður og endamál
§ 1
Navn felagsins er ”Føroya Handverksmeistarafelag”. Felagsøki tess er Føroyar, og heimstaðurin Tórshavn.
§ 2
Mið og mál felagsins eru:
a. At sambinda allar handverksmeistarar í Føroyum í felagsskap, at lívga og verja lívsmálini og siðvenjuna hjá stættini, og at fremja handverkið og handverksídnað sum heild.
b. At virka fyri vælskipaðum næmingaviðurskiftum sum grundarlag undir lítargóðari útbúgving.
c. At taka sær av lønar- og arbeiðsviðurskiftum limanna, at fáa í lag sáttmálar við onnur virkisfeløg, og at taka upp samráðingar við yvirvald og stovnar.
d. Við upplýsandi og upplærandi kjakfundum, fyrilestrum og skeiðum at búgva út limir sum best og stimbra felagsskapin og samanhaldið, at skapa trygg prísviðurskifti til stuðuls fyri krøv limanna og til frama fyri samanhaldið.
Limir og limaskapur
§ 3
1. Limir kunnu gerast:
a. Handverkari, sum tekur upp sjálvstøðugt handverksstarv, hevur útbúgving sambært galdandi yrkisútbúgvingarlóg og hevur yrkisgóðkenning, har slík krevst.
b. Vinnufeløg á privatvinnuligum grundarlagi, eitt nú partafeløg, lutafeløg ella annar felagsskapur, um nevndin metir tey lúka treytirnar fyri upptøku.
c. Almennir, hálvalmennir og kommunalir stovnar og felagsskapir, ið ikki verða riknir á privatvinnuligum grundarlagi. Upptøkan skal fara fram í ávísari/um yrkisgrein/um og uppgevast skal ábyrgdarmaður/menn í hvørji yrkisgrein. Loyvt er ikki at økja um handverksvirksemi stovnsins ella felagsins, at vinna fyri aðrar enn stovninum sjálvum ella at starvast í aðrari yrkisgrein enn teirri/teimum, ið limaskapurin fevnir um, uttan so, at nevndin gevur sítt samtykki.
d. Handverksmeistarafeløg kring landið, um lógir teirra eru í samsvar við mið og mál felagsins og sum seta punkt a, b ella c sum minstukrøv til teirra limaskarað.
2. Hvílandi limir kunnu gerast:
a. Limur, ið fyribils gevst við sjálvstøðugum handverksstarvi ella fer á aðra vinnu, men má tá ikki taka upp sjálvstøðugt handverksstarv.
b. Limur, ið av sjúku gevst við sjálvstøðugum handverksstarvi. Hann kann tó taka upp ávíst sjálvstøðugt handverksstarv í samráð við nevnd felagsins.
Ærutreytir
§ 4
Hesar ærutreytir eru galdandi:
a. Altíð í yrki sínum at halda handverkið í æru, vera vandin og vælvirkin í øllum verki.
b. Ongantíð at binda seg til at halda fram við verki, sum starvsbróður innanfelags ella, limur í felagi, ið er undir samlíkum reglum, hevur ávirkað, uttan at hann hevur vent sær til starvsbróður sín, og frá viðskiftafólki sínum hevur fingið skrivliga frágreiðing við upplýsing um, hví hann á henda hátt hevur loyst seg frá sambandinum við hin fyrra handverksmeistaran, ið hevði arbeiðið.
c. Altíð í háttalagnum við felagsins limir og í háttalagnum við aðrar samskipanir, sum semingar eru gjørdar við, at halda tær staðfestu lønartreytir, ið eru galdandi.
d. Í øllum førum, har til ber, fyrst og fremst at styðja starvsbrøður sínar innanfelags.
e. Tá ið ósemja er limanna millum, eiga teir at ganga undir dóm, sum nevndin ella ein ærurættur, sum er settur í slíkum føri, dømir.
f. Tá ið boðið verður upp á eitt arbeiði ella uppskot til eitt boð, verður hetta at merkja: L. av (.) H. til vitnis um, at hann er limur í felagnum.
Innliman
§ 5
Stk. 1 Innliman av handverksmeistarafelag:
Handverksmeistarafelag kann gerast limur, tá ið nevndin samtykkir hesum. Handverksmeistarafelagið skal góðtaka lógirnar hjá FHMF, soleiðis sum tær eru og møguliga verða broyttar.
Er nevndin í iva um upptøku, kann hon leggja málið fyri næsta aðalfund, sum kann játta upptøku, um 2/3 av greiddum atkvøðum eru fyri tí. Atkvøðugreiðslan skal vera skrivlig.
Stk. 2 Innliman av handverksmeistara:
Handverksmeistari og – virki kann gerast limur, tá ið nevndin samtykkir hesum. Annars verður umsókn um at gerast limur at leggja fram á aðalfundi, sum avger málið.
Stk. 3. Í teimum økjum, har lokalt handverksmeistarafelag er, kann staklimur bara gerast beinleiðis limur í FHMF, um tað lokala handverksmeistarafelagið játtar hesum.
Útliman
§ 6
Ongin kann siga seg úr felagnum uttan við innskrivaðum brævi og við 6 mánaða freist til ársbyrjan, eftir at hava gjørt allar felagsskyldur sínar. Tó kann ongin fara úr felagnum, meðan arbeiðsósemja er.
Ger aðalfundur av, at koyra lim úr felagnum við trimum fjórðingum av teimum greiddu atkvøðunum, kann henda útkoyring fara fram, uttan áðurnevndu tíðarfreist verður givin. Uppskot um útkoyring kann tó ikki verða lagt fram á aðalfundi, fyrr enn málið hevur verið til umrøðu í nevndini.
Harumframt hevur nevndin, tá hon einmælt samtykkir hetta, rætt at koyra lim úr felagnum, hevur hesin ikki goldið eftirstøður av limagjaldi sínum innan 6 mánaðir eftir gjalddag. Henda útkoyring loysir tó ikki viðkomandi frá gjaldsskyldu síni.
Limagjald og limaskyldur
§ 7
Stk. 1, Hvør limur greiðir eitt árligt limagjald, sum er 2,75 promillu av allari A-inntøku, limurin hevur útgoldið í Føroyum í farna álmanakkaári. Nevndin ásetur tó eitt minstagjald.
Limagjaldið er grundað á útgoldnar lønir, undantiknar lønir til stjórn og nevnd, undanfarna álmanakkaár.
Stk. 2, Handverksmeistarafeløg rinda vegna sínar limir sama limagjald.
Stk. 3, Tá ið limur sigur seg inn í felagið í árinum, verður limagjaldið roknað lutvíst í mun til, hvat eftir er av árinum, tó í minsta lagi minstagjaldið.
Stk. 4, Limagjaldið fellur til gjaldingar hin 1. mai á hvørjum ári, grundað á útgoldnar lønir fyri undanfarna álmanakkaár. Allir limir hava skyldu til at uppgeva til felagið, innan 15. februar, hvussu nógv er útgoldið í A-inntøku undanfarna ár.
Stk. 5, Limagjaldið fyri hvílandi limir verður ásett av nevndini. Limur kann ikki verða hvílandi limur styttri tíðarbil enn 12 mánaðir.
Stk. 6, Limur, ið hevur eftirstøðu eldri enn 1 ár, skal aftaná at hava fingið ávaring uttan at hava goldið, verða strikaður úr felagnum, og skuld verður send til innheintingar. Um hesin vil innlimast aftur, verður hann at gjalda felagnum skuldina. Er sjúka atvoldin, kann nevndin víkja frá hesum.
Stk. 7, Hvørt ár um ársbyrjan skulu handverksmeistarafeløgini senda FHMF fullfíggjaðan limalista og roknskap. Eisini skal FHMF beinavegin fáa fráboðan um inn- og útlimanir.
§ 8
Limir skulu halda galdandi lógir, fyriskipanir og sáttmálar felagsins og mega ikki á nakran hátt ella í nøkrum føri mótarbeiða felagnum. Brot móti hesum kann verða sektað við bót, sum nevndin skjýtur upp og aðalfundurin ger av. Í heilt grovum føri kann limur verða koyrdur úr felagnum.
Er limur dømdur í sekt, fellur henda sekt til gjaldingar seinast 1 mánað eftir tað, at hon er áløgd. Verður henda tíðarfreist ikki hildin missir limurin limaskap sín, hóast limagjaldsviðurskiftini annars eru í lagi.
Aðalfundur
§ 9
Ársaðalfundurin hevur hægsta ræði í øllum felagsmálum. Bara hann kann broyta, viðtaka ella avtaka lógir.
Ársaðalfundurin verður hildin á hvørjum ári áðrenn apríl mánaði er útgingin. Lýst verður í minsta lagi 2 vikur áðrenn aðalfundin, tó í mesta lagi 4 vikur áðrenn aðalfundin, um fundartíð og -stað.
Fasta ársaðalfundarskráin er henda:
1. Limalisti verður lagdur fram.
2. Frásøgn nevndarinnar frá farna ári.
3. Framløga av grannskoðaðum roknskapi.
4. a. Val av nevnd
b. Val av tiltakslimum.
5. Væl av løggildum grannskoðara
6. Innkomin mál og uppskot.
7. Ymiskt.
Mál at leggja fyri aðalfundin skulu vera nevndini í hendi í nóg góðari tíð at seta málið á dagsskrá.
§ 10
Eykaaðalfundur verður hildin, tá ið nevndin heldur tað vera neyðugt, ella tá ið limir, ið umboða minst 20% av atkvøðum felagsins skrivliga biðja um tað og skila til, hvat, ið biðið verður um at fáa til umrøðu.
Boðað skal verða til eykaaðalfundar í seinasta lagi 1 viku eftir, at skrivlig áheitan er komin til felagið, við tí tíðarfreist, nevndin ætlar um, tó í minsta lagi 1 viku og í mesta lagi 3 vikur.
§ 11
Hvør staklimur hevur eina atkvøðu fyri hvørjar byrjaðar 500.000 kr. í útgoldnari løn, tó í mesta lagi 10 atkvøður fyri virkið.
Limir, sum ikki hava goldið limagjald undanfarna ár, hava ikki atkvøðurætt á aðalfundi.
Í teimum økjum har staklimir ikki eru beinleiðis limir í FHMF, hava tey lokalu handverksmeistarafeløgini atkvøðurættin vegna sínar limir. Atkvøðurnar verða gjørdar upp á sama hátt sum fyri stakan lim.
Á ársaðalfundinum ræður einfaldur meiriluti úrslitinum. Til lógarbroyting krevst tó, at 2/3 av atkvøðum felagsins eru umboðaðar á fundi, og at ¾ av hesum atkvøðum atkvøða fyri. Er ársaðalfundurin ikki viðtøkuførur, verður lýst til nýggjan aðalfund í fyrsta lagi 1 viku og í mesta lagi 3 vikur eftir, og ræður tá vanligur meiriluti úrslitinum, hvussu so nógvar atkvøður eru umboðaðar á fundinum.
§ 12
Formaðurin setir fundin og leggur fram fundarskránna. Síðan velur fundurin fundarstjóra.
Fundarstjórin ansar eftir, at fundurin fer regluliga fram og at limirnir fáa orðið í tí rað, teir hava biðið um tað. Hann skal átala alt, ið órógvar fundin, og hevur rætt til at vísa út tí ella teimum, ið órógva, ella um neyðugt at slíta fundin. Gerðabók skal altíð verða skrivað, og verður hon undirritað av fundarstjóranum og møttum nevndarlimum. Verður biðið um tað, skal gerðabókin verða lisin upp.
Nevndin
§ 13
Í nevndini eru 6 limir, ið aðalfundurin velur millum limirnar fyri 3 ár í senn og soleiðis, at triðja hvørt ár verða valdir 2 limir.
Haru
Miðað verður eftir, at limir og tiltakslimir umboða tær ymisku handverksgreinirnar og landið so væl sum tilber.
Á fyrsta nevndarfundi, ið er beint eftir aðalfundin, skipar nevndin seg við formanni, næstformanni og nevndarskrivara.
Nevndarlimir hava rætt til ferðaendurgjald og fundarpening eftir vanligu almennu reglunum. Metur nevndin tað neyðugt, kann nevndarlimur ístaðin fyri fundarpening fáa fasta samsýning við støði í mettari arbeiðsbyrðu.
Nevndarfundir
§ 14
Nevndin hevur umsjón við starvsemi felagsins. Hon kann seta fyrisitara og annað starvsfólk.
Nevndarfundur verður hildin, tá ið formaðurin ella 2 nevndarlimir halda tað verða neyðugt. Fyrisitarin kann í samráð við formannin boða til nevndarfundar.
Nevndin er viðtøkufør, tá ið í minsta lagi 2 nevndarlimir umframt formaðurin og/ella næstformaðurin eru á fundi. Stendur á jøvnum í atkvøðugreiðslu, ræður atkvøða formansins úrslitinum.
Dagliga felagsarbeiðið
§ 15
Felagsarbeiðið er í hondum formansins í samráð við nevndina.
Fyrisitari felagsins, ið eisini hevur starvið sum kassameistari, heldur fullfíggjaðan roknskap við inntøkum og útreiðslum felagsins.
Hann heldur gerðabók yvir allar fundir felagsins eins og alt brævaskifti er í hondum hansara í samráð við nevndina. Gerðabókin verður undirritað av teimum nevndarlimum, ið eru á fundi. Tilskilast skal í gerðabókina, hvørjir nevndarlimir møta á nevndarfundi, og hvørjir, ið geva avboð.
§ 16
Roknskaparárið er álmanakkaárið.
Fyrisitarin letur grannskoðarunum fullfíggjaðan roknskap innan 1. februar, ið skulu lata hann frá sær í grannskoðaðum líki innan 15. februar.
Grannskoðarar og nevnd felagsins hava heimild at kanna roknskap og kassapening felagsins.
Formaðurin og fyrisitarin hava ábyrgd av, at ognir felagsins verða nýttar og varðveittar samsvarandi viðtøkum felagsins.
Bara formaðurin ella fyrisitarin í felagnum kunnu taka pening út av bókum felagsins. Bara fyrisitarin ella formaðurin kann felagsins vegna skriva undir kekkar. Í størri peningamálum, ásett av nevndini, verður nevndar-samtykt at fylgja. Skulu fastar ognir verða keyptar ella seldar, skal tað verða við aðalfundarsamtykt.
Avtøka felagsins
§ 17
Uppskot um at taka felagið av, kann bara koma til umrøðu á ársaðalfundi, har í minsta lagi ¾ av atkvøðum felagsins eru umboðaðar, og er samtykt, tá ið í minsta lagi ¾ av teimum hava greitt atkvøðu fyri uppskotinum.
Verður felagið tikið av, skulu allar ognir felagsins verða settar inn á bundna bók í føroyskum peningastovni.
Hesar ongir kunnu latast felag við sama endamáli sum Føroya Handverksmeistarafelag, tá ið hetta felag hevur virkað í 5 ár.
Um ongin innan 15 ár setur krøv sambært hesum, skulu ognir felagsins verða nýttar til at stuðla handverki í Føroyum.
Um felagið verður tikið av, skal avtakandi aðalfundurin taka støðu til, hvør skal umsita ognir felagsins, eftir ásetingunum omanfyri, og hvør skal avgerða, hvussu ognir felagsins verða nýttar til at stuðla handverki í Føroyum. Hesar avgerðir verða tiknar við vanligum meiriluta á aðalfundinum.
Lógarbroytingar
§ 18
Hesar lógir kunnu bert broytast á aðalfundi sambært § 9, 10 og 11.
Gildi lógarinnar
§ 19.
Henda lóg hevur gildi frá 27. mai 2009.
Stk. 2. Samtykt á stovnandi aðalfundi 27. september 1957.
Stk. 3. Lógin er síðani broytt: á ársaðalfundi 27. mars 1980, 15. apríl 1988, 31. mars 1989, á eykaaðalfundi 1. september 1989, á ársaðalfundi 21. apríl 1999, 31. mars 2003, 20. apríl 2005, 27. mai 2009, 16. mai 2012 og 8. apríl 2015.
.


text:
Hví skulu fyritíðarpensionistar bíða, var tað meiningin ??
Hví hevur Almannaráði ikki saman við TAKS gjørt eitt upplýsandi arbeiði beinan vegin til fyritíðarpensionistar um at útfylla fyribilsskattaskrá fyri 2018 við broytingum, tvs útfylla hvussu nógv A-skattainntøkan pr. mðr. er aftaná broyting og lata tað inn til TAKS?
Hví ikk fáa fullan ágóða fyrr enn í April?
Tá Almannaráði saman við Fíggjarmálaráðnum velur at geva hækkan til fyritíðarpensionistar við at broyta skattagrundarlagið á pensónini, so MÀ brúkarin blíva upplýsur um hvussu hann skal fyrihalda seg.
Tekniskur feilur ?
Her er neyvan tekniskur feilur sum Almannaráðharrin sigur, her er heldur manglandi upplýsing millum ráðini um hvussu fyritíðarpensionisturin skal fyrialda seg tíannverri!!
Edva Jacobsen


text:
Foula
Foula (norrønt Fugley, skotskt gæliskt Fughlaigh), er mest fjarskotna oyggin í Hetlandi, samstundis er hon tann hetlendska oyggin ið liggur nærmast Føroyum, 285 km (154 sjómíl) hiðani.
Innihaldsyvirlit
Landslag og djóralív[rætta | rætta wikitekst]
Oyggin er eyðkend av teim 5 tindunum: Soberlie 221 m, The Noup 248 m, Hamnafield 344 m, The Kame 376 m og The Sneug 418 m, sum er hægsta fjallið á oynni. Norðast á oynni er Gaada Stack ein kendur stakkur.
Sum navnið bendir á, er fuglalívið ríkt á oynni, fuglabjørgini vestantil og norðantil á oynni, eru upp í 370 m til hæddar.
Søga[rætta | rætta wikitekst]
Í 1490 vóru jarðarognirnar hjá Ciske familjuni býttar og Vaila og Foula gjørdust ogn hjá Alv Knutsson. Men Ciske familjan var norsk, og tá Hetland var innlimað í Skotland nøkur áratíggju frammanundan, vóru ognarkrøvini á oynni fløkjaslig og ósambærilig.
Á Foula bleiv julianski kalendarin framhaldandi nýttur, eftir at restin av stórabretlandi hevði skift til gregorianska kalendaran í 1752. Foula helt fast við julianska kalendaran við at brúka 1800 sum leypár, men av tí at man ikki brúkti ár 1900 sum leypár er Foula nú ein dag frammanfyri julianska kalendaran, og 12 dagar aftanfyri gregorianska kalendaran. Sostatt verða jól hildin 6. Januar (gregoriska klendaran) á Foula og nýggjár 13. Januar (gregoriska kalendaran).
Í 1720 fóru pokurnar (koppar) at ganga millum teir 200 íbúgvarnar á Foula. Av tí at oyggjabúgvarnir vóru so avskornir frá øðrum fólki, høvdu teir ikki órinskap (immunitet) móti hesi sjúku, og níggju av tíggju fólkum doyðu. Sagt var at bert umleið 5-6 fólk yvirlivdu pokurnar; og nýggj fólk máttu flytast av meginoynni at fólka oynna aftur. Hetta var kanska ein av orsøkunum til at gamla norn málið fekk mønustingin á oynni.
Skotski blaðmaðurin John Sands, ið búði fleiri stutt tíðarbil á skotskum oyggjum og í Føroyum, búði eina tíð á Foula í seinnu helvt av 19’du øld. Hann fanst harðliga at tí áhaldandi “Truck-skipanini”, har skotski ‘lairdurin’ (góðseigarin) rindaði sínum undirsáttum á Foula løn í sokallaðum ‘kredittum’, har teir nærmast einanans kundu keypa vørur og tænastur frá honum sjálvum. Blaðmaðurin avmyndaði Foula sum ein vakra ungmoy ið bleiv kvald av einum stórum kyrkingarormi (kvalaraslangu), meðan onnur skriðdjór, nevnd 'missionary', 'laird' og 'truck' hugdu at.
Tann síðsti lairdurin av Foula var Ian Holbourn (1872 – 1935), føddur John Bernard Stoughton Holbourn. Hann var rithøvundur, professari og fyrilestrarhaldari á University of Oxford.
Foula var helst tað staðið í Hetlandi, har málið norn var talað longst. Longsti tekstur á norn, Hildinakvæðið (Hildina Ballad) varð niðurskrivað á Foula av G. Low í 1774.
Íbúgvar[rætta | rætta wikitekst]
Foula hevur 38 íbúgvar í teimum báðum bygdunum, Hametoun og Ham á eystursíðuni.
Frá Ham er ferjusamband til Walls og Scalloway á Mainland. Oyggin hevur eisini ein flogvøll, haðani flogsamband er til Tingwall Airport á Mainland.
Myndir[rætta | rætta wikitekst]


text:
Lagt var fyri við almennari framløgu av nýggju føroysku pantskipanini, sum Handilsvinnufelagið hevur arbeitt við seinastu tíðina.
Síðani greiddi svenski rekruteringsserfrøðingurin Ulrica Ekeroth frá um framtíðarinnar sølutalent, hvørji tey eru, og hvussu vit fáa fatur á teimum.
Vegna forfall hjá Gilla Haraldsen var eisini framløga um Talgildu Føroyar á skránni, har verkætlanarstjórin Nicolai Mohr Balle greiddi frá verkætlanini, hvar tey eru nú, og hvat liggur fyri framman.
Tiltakið endaði við einum áhugaverdum kjaki millum Kristinu Háfoss, landsstýriskvinnu í fíggjarmálum og Regin W. Dalsgaard, næstformann í Handilsvinnufelagnum, har evnið var smærru pakkarnir úr útlandinum og smálutamarkið. Jón Brian Hvidfeldt var orðstýrari.
Nýggja føroyska pantskipanin hjá Handilsvinnufelagnum kann lesast her


text:
Orð: Mikkjal á Ryggi
Lag: Vísulag (Så kæmped de helte)
1. Av øllum teim snekkjum, ið Norðhavið bar,
ein tykist mær yndislig føgur,
tann báturin nevndur er áttamannafar,
sín svanasong nú hann kvøður.
2. Hann føroyingum fylgdi í túsund ár,
væl virdur av lágum og høgum,
við gyltari veiði um vetur og vár
hann søkklaðin legði at støðum.
3. Hans reisingar runda so stoltar at sjá
frá kjøli mót stýri og stavni,
hann leikti so lættur, tá havsbylgjan blá
hann lyfti á skúmandi favni.
4. Frá rakkanum reinhvít sum brimið á lógv
sást seglið í loti at dúka,
í logn løgdu reystmenni árar í sjógv,
og skjótur hann fram mundi strúka.
5. Ì vanda hann vardi mangt dýrabart lív;
og sigraði hann stormin so strangan,
tá førdi hann menn heim til til smábørn og vív
og mettaði mangan ein svangan.
6. Hann sá teirra gleði, hann sá teirra neyð,
hann sá teir sum unglingar spæla,
hann sá teir sum menn, tá teir vunnu sær eyð
og veldugir land mundi væla.
7. Hann sá, tá ið sóttirnar herjaðu tjóð,
tá hungur teir nívdi til jarðar,
tá frímannalutir og lunnindi góð
teir lótu av máttloysi fara.
8. Hann sá, tá ið aftur teir nýttu sítt skil
at reisast og ráða sær bøtur,
hann royndi sín alv, og hann hjálpti væl til
at fáa teir aftur á føtur.
9. Teir vunnu sær gull, og teir vunnu sær fæ,
men lítið av fedrana anda.
Nú skimast hann um seg og undrast á tað,
at stirvnan teir lata hann standa.
10. Nú hevur hann livað sín sælasta dag,
nú vinirnir illa hann svíkja;
eitt sótsvart, eitt klinkandi, stinkandi slag
teir velja – hann noyðist at víkja.
11. Við fúnaðum stavni hann stendur í vørr,
óbræddur, so regnið kann rota;
teir rivurnar tætta við vond og við spjørr
og stundum til ”lossing” hann flota.
12. Av koli og torvmold so svartur hann er,
í súðum sæst grasið at næla;
avhøvdaðan fiskin hann skarpan nú ber
sum fyrr hann so fiman sá spæla.
13. Tó eitt sinn um árið hann uggar seg enn,
tá grindin á grunninum blæsur,
tá draga av lunni hann skjótførir menn,
tá kennir hann hálvgloymdar ræsur.
14. Ì aldurdómsárum hann sýnir so prógv,
at onkuntíð mundi hann duga;
sjógangarin ristir sín ramliga bógv
og rennur sum ørvin frá boga
15. Ei undur um reystan hann reisir sín stavn,
av sonnum hann stoltur kann siga:
“Tær veiður, eg føroyingum førdi í havn,
enn munagott munna teir styðja.”
16. So sig honum tøkk og hitt síðsta farvæl,
um viðurin longur ei varar;
í Føroya fólks minni hann liva víst skal,
so leingi sum fløðir og fjarar.


text:
Æðuvík
Æðuvík er niðursetubygd frá 1897.
Í Æðuvík sigst, at nógvir huldumenn hava verið, men Evensen próstur, gekk runt um garðarnar og fekk rikið teir útum.
Á varðagøtuni Æðuvík - Nes kemur man fram við Promsgili, har søgnin sigur, at huldufólk búðu. Ein túrur eftir varðagøtuni er ein frálík uppliving. Varðarnir eru væl hildnir. Túrurin tekur umleið 45 min.
Í 2001 varð Æðuvík kosin "Føroya Best Røkta Bygd" og verður tí vælvitjað av ferðafólki bæði um summarið og á jólum, tá Æðuvík er jólabygd, skrýdd við perum og pynti.
Í Æðuvík sæst ein vakur minnisvarði, sum varð avdúkaður í oktober 1997, til 100 ára minningarhaldið fyri bygdina. Minnisvarðin sýnir myndir av fýra teim fyrstu hjúnunum, ið bygdu Æðuvík.


text:
B°narlÝv
20. september 2011
Í Jóh. 2,1-11 læra vit nógv av Mariu um bøn.
Í Jóh. 2,1-11 læra vit nógv av Mariu um bøn. Maria fer beina leið til Jesus við síni bøn. Hon sigur Jesusi frá, hvat vertsfamiljuni tørvar. Bøn er hetta heilt einfalda at siga Jesusi, hvat mær tørvar. Og forbøn er at siga Jesusi, hvat øðrum tørva.
Men Jesus svarar henni ógvuliga hart aftur. Hann sigur: " Kvinna, hvat vilt tú mær? Enn er ikki mín tími komin.” Hvussu skulu vit skilja hetta? Syndar Jesus móti mammu síni? Missir hann tamarhaldið? Nei, vit læra, at Jesus er uttan synd, og tí mugu vit finna orsøkina til Jesu orð aðra staðni. Eg haldi, at orsøkin er, at Jesus verður freistaður til at loysa trupulleikan sjálvur. Jesus kann ikki gera nakað av sær sjálvum, uttan at hann sær Faðirin gera tað (Jóh. 5,19). Kanska er hann freistaður til at gera nakað, sum Faðirin ikki biður hann gera. Jesus má bíða, til Faðirin vil uppfylla bønina. Jesus er freistaður til at uppfylla bønina, áðrenn løtan er komin til tess. Tí sigur hann, sum hann ger – hann verður freistaður av tí, mamman sigur.
Men gjøgnum hetta síggja vit, hvussu eitt fyrimyndarligt bønarlív sær út. Maria veit, at Jesus hevur grund til at svara, sum hann ger. Kanska skilir hon ikki, hví Jesus sigur, sum hann ger, men vit fáa onga ábending um, at hun er misnøgd ella gremur seg. Hon lítur á Jesus.
Eisini síggja vit, at hon framvegis er sannførd um, at Jesus vil svara hennara bøn. Hon er so sannførd, at hon beinanvegin sigur við tænararnar, at teir skulu gera júst sum Jesus biður teir. Hvat ið fer at henda, veit hon ikki, men okkurt fer at henda - tað veit hon. Nú er málið litið Jesusi upp í hendur.
Umframt hetta mugu vit leggja til merkis, at hon ikki gevur Jesusi boð um, at hann má gera nakað ávíst. Hon biður hann ikki loysa málið, soleiðis sum hon ynskir. Hon kennir Jesus so væl, at hon gevur Jesusi ábyrgdina av, hvat skal henda, nær tað skal henda og hvussu tað skal henda.
Hetta mugu vit eisini læra. Hvussu og nær Jesus uppfyllir okkara bøn er upp til hann og ikki til okkum. Hetta mugu vit læra í okkara bønarlívi. Vit hava lyndi til at vera ótolin. Vit hava kanska biðið fyri okkara kæru, sum ikki kenna Jesus, dagliga í mong ár - men vit hava onga broyting sæð. Á henda hátt er skjótt at missa frímóð og gleði í bønarlívinum. Vit biðja og samstundis hava vit eina mynd av, hvussu og nær Gud skal uppfylla okkara bøn. Kanska sær bønarsvarið so lætt út í okkara eygum. Gud átti at gjørt soleiðis og soleiðis ella nýtt hetta ella hetta høvið - men hann ger tað ikki. Okkara kæru eru framvegis burturi frá Jesusi, sjúkan er framvegis har eller fíggjarstøðan er ikki batnað.
Vit hava biðið um nógv, sum vit kundu ynskt var øðrvísi. Og hugsa vit um hetta, so er skjótt at falla í fátt. Vit kunnu biðja og biðja, men vit síggja ongan ávøkst. Hví hendir hetta? Er tað tí Gud ikki hoyrir okkara bøn? Nei, Gud hoyrir okkara minsta suff, ja, hann hoyrir okkara bøn, áðrenn vit hava biðið. Men saman við hesum lyftum fylgir lóg - og tað er lógin um, at tað er upp til Gud nær og hvussu hann vil uppfylla okkara bøn. Tað er eina hann harri yvir. Og tað mugu vit læra, um okkara bønarlív skal vera eyðkent av frímóð og gleði. Gud sendir sítt bønarsvar, tá tað gagnar okkum best og ger, at Hann verður dýrmettur. Og júst á henda hátt kunnu tær stundirnar, vit biðja, verða hvíldarstundir. Vit hvíla í, at Gud hin almáttugi hevur loysn, sum er betri, vísari og undurfullari enn nakað, eg kann ímynda mær.
Maria hevði neyvan sæð Jesus gjørt vatn til vín áður. Og kanska hevði hon sínar tankar um, hvussu Jesus skuldi loysa trupulleikan við víninum. Men at hann skuldi gera vatn til vín - enntá vín sum var so nógv betri enn hitt fyrra - tað hevði hon helst ikki væntað. Á sama hátt mugu vit lata bønarsvarið vera upp til Gud, tá vit biðja. Og hetta er evangelium. Eg skal ikki sjálvur finna styrki ella vísdóm, so eg sjálvur kann hjálpa til við at fáa eitt bønarsvar. Eg skal ikki gera helvtina, og so Gud gera tað, sum eg ikki megni sjálvur. Nei, sum Maria mugu vit fara til Jesus við okkara neyð. Vit mugu opna upp fyri honum, so hann kann sleppa inn og hjálpa. Í Jesu navni er hjálp at fáa. Við trúgv á hann, eru vit vorðin Guds elskaðu børn, og bæði okkara lív her á jørð og okkara æviga lív er í Guds sterku hond!
Silas K.K. Olofson


text:
Edmund Joensen spyr Henrik Old um Selatraðarvegin
Samferðslupolitikkur -
Edmund Joensen, løgtingsmaður fyri Sambandsflokkin, hevur í dag sett Henrik Old, landsstýrismanni í samferðslumálum, ein skrivligan fyrispurning um Selatraðarvegin. Svarast skal í seinasta lagi 10 yrkadagar eftir, at spurningurin er latin inn
Løgtingsmaðurin spyr fylgjandi:
1. Hvørjar ítøkiligar ætlanir hevur landsstýrismaðurin um at breiðka og dagføra Selatraðarvegin?
2. Er peningur settur av á fíggjarlógini til breiðkan og dagføring av Selatraðarvegnum?
Í viðmerkingunum til skrivliga fyrispurningin sigur Edmund Joensen, løgtingsmaður, at tað hevur verið alment frammi, at landsstýrismaðurin í samferðslumálum, hevur havt ymsar ætlanir um, hvat avlopsgrót frá Eysturoyartunlinum kann brúkast til, eitt nú til vegaútbyggingar ymsa staðnis í Eysturoynni og Streymoynni.
Málið er serliga átroðkandi at fáa gjørt nakað við, nú umstøðurnar í Selatraðarøkinum eru broyttar nógv seinastu tíðina og har virksemið á Selatrað er í stórari menning og vøkstri. Samstundis er full ferð á arbeiðinum at gera Eysturoyartunnilin.
Vegurin á farleiðini Strendur-Kolbeinagjógv-Morknanes-Selatrað er bæði smalur, óslættur og slitin at koyra á. Alt vegastrekkið er 8,8 km. langt. Gjørdar eru ávísar ábøtur og breiðkan av strekkinum Kolbeinagjógv-Morknanes, umleið 500 metur. Sostatt írestar ein teinur upp á umleið 8 km.
Í fleiri støðum er vandi fyri, at vegurin kann skrædna, t.d. tá talan er um tungar bussar. Um veturin er farleiðin og vegstrekkið serliga trupult at koyra á.
Vegastrekkið er nógv trafikkerað, eitt nú koyra bussar ofta við børnum og ungum til og frá Skótadeplinum á Selatrað. Talið á ferðandi á farleiðini er árliga í túsundatali. Tað er tí trupult og kann gerast vandamikið, tá tungir bussar fyltir við fólki skulu koyra á einum slíkum smalum og slitnum vegastrekki, samstundis sum lendið undir vegnum í fleiri støðum er so mikið veikt, at tað lættliga kann skrædna undan størri trýsti frá bussum og lastbilum.
At enda sigur Edmund Joensen, løgtingsmaður, í sínum viðmerkingum, at grótið frá Eysturoyartunlinum verður latið ókeypis og vildi annars fari til eitt gott samfelagsgagnligt endamál, um tað varð brúkt til at breiðka og dagføra Selatraðarvegin.
Málið hastar í og við, at tað er bíligast at føra grótið úr tunlinum og beinleiðis til Selatraðarvegin. Ein loysn kundi verið at útbygt í pørtum, og t.d. í fyrsta umfari at fylt út lendið fram við vegnum og seinni gera vegin koyrikláran.
Tá Eysturoyartunnilin letur upp fyri ferðslu og Skótadepilin er fult útbygdur, so kann roknast við enn meira flutningi á hesari farleiðini, t.d. skúlaungdómur úr Suðurstreymoynni, sum skal til og frá Skótadeplinum.
Sambandsflokkurin
RN


text:
Hatta
følilsið av, at vit kenna onkran, er faktiskt tað, ið forðar okkum veruliga at
koma at kenna viðkomandi.
-
Heldur
er hetta ein spurningur um at varðveita ein skilnað í tí, menniskju eru fyri.
Tær ógvusligu dimensiónir, menniskju uppliva. Í hesum føri hvøkk og hissini dapurleika,
hvat vit Bowie-fjepparir kenna, og hasa djúpu, óreparerandi pínuna, bert
Bowiesa familja kann føla.
Agga Niclasen: meining@meyl.fo
Í januar í fjør slapp musikk-riðilin hjá Kringvarpinum at vísa øðrum,
hvussu right-on kulturellur og progressivt kenslusamur hann er.
At tað kravdi eitt deyðsfall... well (!) Tað gjørdi tað so. David Bowie
andaði út eftir longri sjúkralegu í januar í fjør. Við hesum sluppu
identitets-bønandi individualistar tilhoyrandi tónlista-toymið í Sortudýki við
kammeratum at flasha sína sorg—og eisini akkurát hvussu gevaldiga ógvusligt, tí
teir sakna Bowie og syrgja hann so botnandi, teir elskaðu hansara tónleik...
sum so aftur merkir, hvat er alvitalt fyri teir!, at teir eru so absolutely
kjaftafullir við kreerandi real-originaliteti: djúpir, eins og Bowie,
uppfinnandi, eins og Bowie, ikonoklastiskir, eins og Bowie, mótaðir, eins og
Bowie, lekrir, eins og Bowie, originalir, eins og Bowie, autonomir og indie og
shit, eins og Bowie.
... tá beiski veruleikin peikar, well... beint hinvegin. Anything but.
Men gott tað sama. Tí so fáa vitonnur ein kjans at venda og umtala spurningin,
hvat sorg er fyri ein stødd, og hví sorgin fyri David Bowie var so følsk? Julie
Burchill, briljantur politiskur feministur, høgdi tá niður á hasar “signal-higstrandi”
Bowie-fjeppararnar og teirra sjálverkleraða sálarkvøl við “Nothing to Say’ yet
won’t Shut Up about their Sadness over Bowie”. Onnur, tað skal so eisini
sigast, og serliga psykologar, halda, at øll henda “sorgin” er útmerkað—at hon
ber vitni um, at modernað fólk hava tørv á og megna at víðka um sítt
følilsisapparat—at víðka um sín moralska umsorganar-sirkul. Ja.
So, hvat var tað, sum hendi; hvør vóru hasi fólkini, ið grótu um ein
persón; ella, meiri sentrerað: hví grótu hasi fólkini um ein persón, tey aldri
høvdu sæð, nortið við ella klípt? Tað er helst nakað um tað, at hatta følilsið
av, at vit kenna onkran, er faktiskt tað, ið forðar okkum veruliga at koma at
kenna viðkomandi. Men hetta er við fólki, vit kenna. Vit veruliga kenna. Sum
vit hava havt djúptgangandi samrøður og spælt vatnkríggj við. Sum vit hava elskað
og fýst eftir. Tey.
Eg meini, at hatta sorgar-toymið hjá KvF, soleiðis sum tað programmeraði
sínar kenslur fyri føroyingum í eini eksklusivari eykasending við heysinum
fullum av tárum og beundring fyri hesum, skal sigast, aldeilis geniala musikara
og menniskja, hevur eitt problem. Ella, kanska, tað er eitt problem. Og har eru
fleiri.
Ógvusligasta problemið við hasum sorgar-fólkunum, tó, tað veri seg fyri
Bowie ella øðrum, tey halda, tey kulu halda, eru kul (og tí skal út-projektiónerast
at vísa sín individualitet), er eitt nokkso avdúkandi og privat eitt.
Tí eg veit ikki, hvat
musikkmennirnir í Kvf og knækulturistarnir í Gøtu og forstaðs-Havn, ið
halda seg duga list og skilja heimin, eginliga føla, hvat tramin tað var, og
er, teir generelt eru tilvitaðir um, fyriuttan seg sjálvan!, men tað er so ikki...
sorg—men heldur ein misnýtsla av og óreglulig tøka av sjálvum orðinum, og teim
kenslum, vit kanna hesum sálarstandi.
Jú, eg skilji væl, so dánt, at fólk feldu tár um Bowie. Hann hevði nógv at
siga fyri heilt nógv fólk. Og sjálvur havi eg verið fasineraður av honum og
lurtað at hansara tónleiki líka aftur til 80ini, ímeðan dreingirnir í
vesturbýnum lurtaðu at Toto og Boston, gøtuskurðar Jeff Buckley og onkrum
øðrum, teir hildu seg vita, onnur hildu, var chic.
(Eg minnist fyrstu ferð, eg sá Bowie, androgynur og væltalandi djúpur og
avbjóðandi. “Eitt veruligt mannfólk”, var mín fremsti tanki. Elektroniskur
innovatør. Mótaikon. Eldri statsmaður. Hetero. Bi. Kulturellur trendsetari. Tónleikurin,
so avbjóðandi popputtur og deiligur, hann var, kom í aðru røð.)
Men-men, tykkara tár, tykkara fagnaðarorð, ummæli og eftirmæli, og soleiðis
sum tit ráspældu Ashes to Ashes og,
ætlandi, sorgarklæddu eitt heilt fólk uppá skattgjaldarans rokning; tykkara so
ella so veruligu kenslur og harm um tað aleinaða faktum, at ein poppstjørna er
farin: einki av hesum er sorg. Ella,
í besta føri, ein sorg eins grunn og Hoyvíkstjørn, tí sorg er nakað heilt. Heilt
annað.
Sorg er kropslig og andalig pínsla. Kúgan. Fjøtran. Tað er, tá tú ert so
nógv blakaður aftur til tín grundeksistens, at nakað so simpult sum at eta og
drekka er ein fucking fyritøka; tá tú ikki veitst, hvørjum beini tú skalt
standa á; hvar tú skalt vera: sita ella standa ella ganga víðari... og endar við,
at tú hevur bestan hug at leggja teg, heys at kodda, men so skjótt sum tú gert
tað, so uppaftur—tí tað at liggja og eygleiða loftið, bara hygja og vera vakin,
gevur so nógva ótolandi ró... og soleiðis melur óafturhaldandi sálarkvølin í
klingur uttan nakra nýakademiska diagnosu. Bert sorg.
Tað er, sambært Sprotanum, “ein sterk og pínufull sinnisrørsla við sváran
miss”. At føla sorg er at føla seg píndan og tilvistarliga bukaðan. Føldu
almenna musikk-redaktiónin og say-so Bowie-fjepparir sterka og pínufulla
sinnisrørslu; syrgdu tit so, at tit ikki vistu, hvat tit skuldu gera av við
tykum, at tit ikki kláraðu at drekka og eta? Nei, onki týður upp á tað. Kedd,
kanska. Nøkur tykkara. Eitt sindur. Í nakrar dagar. Inntil tað ikki longur er
kul at vera tað.
Sjálvandi fer onkur at vísa á, “jamen, tú eigur ikki patent uppá sorg”. Tó,
tað er at misskilja málið, orð og tess týdning, um hugtakið so er søguliga,
biologiskt ella mentanarliga treytað og grundfest (eins og hjúnalagið!).
Eginliga, væl verri, tí tað er at draga inn undir seg veruliga pínu, kúganina!,
ið er føld av teimum, hvørs sorg er, ja, verulig. Eg meini, Iman, einkja Bowie,
og sonurin, kanska eisini besti vinmaðurin, tey
eru í sorg. Tey syrgja. Ikki tú.
Ikki eg. Eingin okkara.
Partvíst er hetta ein spurningur um at verja orð og hugtøk fyri misnýtslu—hvat
er umráðandi. Heldur er hetta ein spurningur um at varðveita ein skilnað í tí,
menniskju eru fyri. Tær ógvusligu dimensiónir, menniskju uppliva. Í hesum føri
hvøkk og hissini dapurleika, hvat vit Bowie-fjepparir kenna, og hasa djúpu,
óreparerandi pínuna, bert Bowiesa familja kann føla.
Okkara kenslur eru grunnar. Serstakliga tær hjá teimum, ið hava tørv á at
blitsa tær til tess at økja um sítt identikit í hesu formatisku virðiskreppu.
Hansara deyði fer ikki at ávirka títt lív. Men hann fer at ávirka tað hjá
hansara nærmastu. Vit hava hansara musikk, lýrikk, filmar og plakatir, meðan
hansara familja hevur mist tann Bowie, hon elskaði. Menniskjað. Mannin.
Um nakað avdúkaði tiltiknu sorgina, so var tað akkurát tað, at meðan tey
samleika-raktu, ið opinbart skilja Bowie sooooOOOO, fortaldu um sín harm í
almennum rúmi, tók hansara familja seg aftur úr sama rúmi. Tey komu saman í tað,
vit á sinni so sinniliga kallaðu “privatlívið”. Iman sást als ongastaðni.
Sonurin fór av sosialum miðlum alt fyri eitt.
Musikk-kend og onnur uttan realinteressu og heila, hinvegin, brúktu rúma orku
at greiða okkum frá, í detaljum, hvussu kedd tey vóru, hvussu tey feldu tár og um
eksakta kilotalið av Kleenex. Brúktum.
Slíkur atburður er ræðuligur, tilgjørdur, ólistarligur og lorkutur, av tí
at hann so eyðsýniliga er um at draga alt uppmerksemi til sín sjálvs. Nú á
døgum skal alt avdúkast. Alt skal út. “Eg gráti, tí eri eg”. At harmast David
Bowiesa deyða er í lagi, men at kortleggja tínar bleythjartaðu kenslur í mun
til mannin, tað er ikki mannfólkasligt, eiheldur normalt, men er um at vísa
øðrum, at tú liggur inni við einum yvir-emotionellum sensitiviteti. Reyp. Og
tað er lúsut. Tað er tað øvuta av sorg.
So, vælsignaða Sortudýki og musikk-kend annars: næstu ferð, onkur tit
halda, er kul, doyr, lurta at hansara plátum, skipa fyri einum gildi í hansara
navni, fyri vinfólki, grát ein minutt ella so, um tørvur er á tí; men sig ikki,
at tú syrgir, og lat vera við at plasera tína sorg on-line.
Tí tá snýr tað seg ikki
longur um hin deyða, men teg. Aftur hesuferð.


text:
18. Mai 2018
6.500 pund av útróðrarfiski eru boðin út á Fiskamarknaðinum.Trýst á avreiðingarstøðini fyri at síggja avreiðingarnar.GÓLVSØLU YVIRLITSølur 18-05-2018 Søla Nr. 102425 ...
18. Mai 2018
GRANSKING: Fiskaaling er við í eini verkætlan, sum júst hevur fingið fígging frá einum norskum grunni, hvørs endamál er at menna ein nýggjan hátt...
18. Mai 2018
Í 2017 vaks sølan við 6% og samlaða sølan var 102,3 mkr. Hóast brævamongdin er fallandi, hevur felagið megnað at økt um søluna á...
18. Mai 2018
Sigatindur landar í morgun í Leirvík, teir hava 47.000 pund, sum er boðið út á Fiskamarknaðinum fyri kr. 307-túsund.Sigatindur hevur roynt norðanfyri, teir fóru...
18. Mai 2018
Trolbáturin Jens Leon landar í Leirvík, teir hava 47.000 pund, sum er boðið út á Fiskamarknaðinum fyri kr. 306-túsund.Jens Leon hevur roynt norðanfyri, teir...
18. Mai 2018
Garnaskipið Thor landar 24.000 pund av svartkalva til Barðið í Havn, teir hava boðið veiðuna út á Fiskamarknaðinum fyri tilsamans 339-túsund.Teir hava roynt eystanfyri,...
18. Mai 2018
Skalafossur landar í Havn í dag, teir hava 25.000 pund, sum er boðið út á Fiskamarknaðinum fyri kr. 175.000.Skálafossur hevur roynt norðanfyri, teir byrjaðu...
17. Mai 2018
Kanadiski trolarin Sivullig kom á Havnina í morgun, teir skulu hava onkra trolútgerð úr Føroyum. M.a. skulu teir hava nýggjari vektir frá...
17. Mai 2018
Um vikuskiftið fara føroysku A-landsliðini hjá kvinnum og monnum í borðtennis til Grønlands at kappast, har tey frá fríggjadegnum til sunnudagin luttaka í Arctic...
17. Mai 2018
Partrolararnir Falkur og Heykur hava í dag landað í Runavík, teir høvdu tilsamans 310.000 pund.Teir royndu eystanfyri hendan túrin. ...
17. Mai 2018
Rankin hevur landað kongafisk í Runavík í dag, teir høvdu útvið 100 pund.Rankin hevði roynt vestanfyri hendan túrin. ...
17. Mai 2018
Línuskipið Kvikk, sum hevur roynd við Ísland, landaði á Kósini í dag, teir høvdu útvið 150.000 pund, meginpartuurin var toskur. ...
17. Mai 2018
Stjørnan og Polarhav hava landað á Kósini, teir høvdu tilsamans 160 tons av gulllaksi, sum teir seldu til Tavuna í Leirvík.Stjørnan og Polarhav royndu...
17. Mai 2018
Trolbáturin Búgvin landar í Leirvík, teir hava 18.000 pund, sum er boðið út á Fiskamarknaðinum fyri kr. 129-túsund.Búgvin hevur roynt norðanfyri, teir byrjaðu túrin...
17. Mai 2018
Garnaskipið Oknin landar á Toftum, teir hava 19.000 pund, sum er boðið út á Fiskamarknaðinum fyri kr. 258-túsund.Oknin hevur roynt á Byrenbank, teir byrjaðu...
17. Mai 2018
Hvalbiarbátarnir Steintór og Niels Pauli landa í Hvalba, teir hava havt smáligan fiskiskap hendan túrin, tilsamans hava teir 80.000 pund. ...
17. Mai 2018
Søkt verður eftir 6 lærarum til Sørvágs skúla.1 lærara í fast fulltíðarstarv frá 01.08.2018.3 lærarum í tíðaravmarkað fulltíðarstarv skúlaárið 2018/19 vegna farloyvi.1 lærara í tíðaravmarkað...
17. Mai 2018
Skráin til Okkara Tórsfest 2018, leygarkvøldið 21. juli, gerst bara størri og størri. Tí í dag hava fyriskipararnir kunngjørt, at "VIT VILJA ONGANTÍÐ DOYGGJA"...
17. Mai 2018
Søkt verður eftir skipara til avloysara túr við M/V Hav Sand Mynstra verður um umleið 1 viku.Ring á tlf. 523038. ...
17. Mai 2018
Nú er alt vent á høvdið. Landsstýrismaðurin, sum við lóggávu skuldi frítaka fiskimenn fyri at gjalda fyri uppboðssøluna, gevur nú reiðarunum skuldina fyri, at...
17. Mai 2018
Í gjár høvdu 3. árs næmingar á studentaskúlanum skulkidag, tey byrjaðu í Sandavági og fóru síðani til Havnar.Handilsskúlanæmingarnir hava skulkidag í dag, og tey byrjaðu...
16. Mai 2018
FSF: Pætur Smith Clementsen, A-landsliðsvenjari hjá kvinnum, hevur úttikið hópin, sum í næstum skal spæla HM-undankappingardystir móti Slovenia og Kekkia. - Hetta verður...
16. Mai 2018
Við heimild í §6 í løgtingslóg nr. 13 frá 21. mai 1954 um býarskipanir og byggisamtyktir við seinni broytingum, verður við hesum...
16. Mai 2018
Fimm kappróðrarfeløg fáa stuðul úr endurreista Róðrargrunni Føroya í 2018. Grunnurin hevur gjørt av, at av teimum 100.000 kr., sum grunnurin letur í ár,...
16. Mai 2018
Hav.fo: Magnus Heinason kom týsdagin aftur av silda- og svartkjaftakanningum norðan fyri Føroyar. Nakað tað sama var skrásett av norðhavssild sum í fjør. Hinvegin var...
16. Mai 2018
Hesi lærarastørv eru leys at seta í Skúlanum á Giljanesi frá 1. august 2018 at rokna: Fýra føst fulltíðarstørv sum lærari. ...
16. Mai 2018
Partrolararnir Fuglberg og Skoraberg landaðu 240 tons av gulllaksi á Kósini í gjár. Tað er Tavan í Leirvík, sum keypir gulllaksin.Fuglberg og Skoraberg hava...
16. Mai 2018
Partrolararnir Stelkur og Bakur landa í Runavík, teir hava 180.000 pund, meginparturin er upsi. Teir hava roynt eystanfyri og byrjaðu túrin 5. mai.Ein partur...
16. Mai 2018
Árligi skulkidagurin hjá 3.-árs studentunum byrjaði í Sandavági í gjárkvøldið, studentaskúlanæmingarnir hildu til í SÍF-húsinum og heima hjá næmingum í Sandavági, sum hoyra til...
16. Mai 2018
Ákæruvaldið boðar frá, at tað hevur reist ákæru móti skipara og eigara á ribbáti í sambandi við eitt óhapp í Skopunarfirði 2. juli 2017....
16. Mai 2018
Trolbáturin Olga Maria hevur aftur gjørt ein góðan túr, teir landa í morgun í Leirvík, Olga Maria hevur útvið 60.000 pund, sum er boðið...
16. Mai 2018
Líinuskipið Volunteer landar á Toftum, teir hava 40.000 pund, sum er boðið út á Fiskamarknaðinum fyri kr. 281-túsund.Volunteer hevur roynt norðanfyri, teir fóru út...
16. Mai 2018
Garnaskipið Váðasteinur landar góð 14.000 pund av svartkalva á Toftum, veiðan er boðin út á Fiskamarknaðinum fyri kr. 188-túsund.Teir hava roynt eystanfyri og fóru...
16. Mai 2018
9.000 pund frá smábátum eru í morgun boðin út á Fiskamarknaðinum.Trýst á avreiðingarstøðini fyri at siggja avreiðingarnar.GÓLVSØLU YVIRLITSølur 16-05-2018 Søla Nr. 102424 ...
16. Mai 2018
Ákæruvaldið hevur reist ákæru móti skipara og eigara á ribbáti í sambandi við eitt óhapp í Skopunarfirði 2. juli 2017. Skiparin er...
16. Mai 2018
Fólkatalið var 50.778 tann 1. apríl. Tað vaks við 789 fólkum ella 1,6% í 12-mánaðar skeiðinum 1. apríl 2017 – 1. apríl 2018. Tað...
16. Mai 2018
Skulkidagur Árligi skulkidagurin, sum miðnámsnæmingar plaga at hava, er í dag.Siðvenja er at tarna morgunferðsluni í Hoydølum í krossinum við Eystara Ringveg.Teir bilførarar sum...
15. Mai 2018
Ein frálíkur túrur Úti í Oyrum. ...
15. Mai 2018
Fyri kostnaðarfrítt at hava hýst Undirhúsinum í Havn í meira enn 80 ár, hevur PSf Poul Hansen frá Lions Club Tórshavn fingið heiðurin sum...
15. Mai 2018
Afturvendandi tiltakið Djóradagar hjá Føroya Ríðingarfelag, verður annað vikuskiftið, dagarnar 26 og 27 mai. Í hesum sambandið ruddaðu og vaskaðu fólk frá felagnum herfyri...
15. Mai 2018
Summar Festivalurin kunnger í dag seks sangarar til ársins festivalSummar Festivalurin er í summarhýri og kunnger í dag seks sangarar, sum skulu spæla á...
15. Mai 2018
HÁTÍÐARLØTA: Tað var hátíðardámur í Hvalba í gjár, tá tveir eldri borgarar í kommununi settu spakan í...


text:
Lovisa og Edmundur og systkinabarnið Eu...
Lovisa og Edmundur og systkinabarnið Eustace standa og hyggja at einari mynd av einum skipi, og knappliga verður myndin livandi og ikki nóg mikið við t&iacu...
Narnia, har hestar tosa, har svikagerði...
Narnia, har hestar tosa, har svikagerðir verða bryggjaðar, har lagnan bíðar.
Sjeynda bókin í røðini um Narnia ... ha...
Sjeynda bókin í røðini um Narnia ... har lygnir ala fram ótta ... har trúfesti skal standa sína roynd ... har øll vónin...
Narnia, har djórini tosa, har trøini ga...
Narnia, har djórini tosa, har trøini ganga, har ein bardagi er við at taka seg upp.
Sætta bókin í røðini um Narnia. Land...
Sætta bókin í røðini um Narnia. Landið, har risar skapa ruðuleika, har óndskapur rúnarbindur øll og har alt kann hen...


text:
Bygningar eiga at verða tiknir niður og burturbeindir
Dan Klein --- 05.05.2018 - 10:01
UPPRUDDING: Út frá eini fakligari meting eru bæði Nordafar-støðin og føroyska sjúkrahúsið í gomlu Føroyingahavnini sunnanfyri Nuuk í so vánaligum standi, at tað tænir ongum endamáli at varðveita hesi. Tað heldur kanningarliðið, sum í fjør summar skrásetti Nordafar.
Mongu bygningarnir í Føroyingahavnini eiga at verða tiknir niður og burturbeindir. Tað er niðurstøðan hjá kanningarliðnum, ið hevur gjørt rannsóknarferð til Grønlands at kanna støðuna á gomlu Nordafarstøðini – best kend sum Føroyingahavnin. Í gjár hevði kanningarliðið eina almenna framløgu á Tjóðsavninum í Brekkutúni í Hoyvík.
Kanningarliðið vísir á, at síðani fyrst í áttatiárunum eru hvørki hús, úthús, barakkir ella virkishús í gomlu Føroyingahavnini røkt ella hildin við líka. Bæði slit og víðfevnt herverk hava við sær, at meginparturin av bygnings- og býlishópinum ikki stendur til at bjarga. Í síni niðurstøðu staðfestir kanningarliðið, at hóast tað verður mett, at einstakir partar av Nordafar-støðini kunnu varðveitast, so umboða hesir so lítlan part av heildini, at tað tænir ongum endamáli at gera og seta í verk eina varðveitingarætlan fyri so avmarkaðan part av støðini.
Hinvegin ber til at varðveita eitt nú betonggólv og -grundir og maskin- og kompressararúm, ið kunnu vísa Føroyingahavnina sum eitt ídnaðarminni frá nýggjari tíð.
Tá ið støðin bæði hevur søguligan og andligan týdning, mælir stýrisbólkurin til, at eitt grønlendskt-føroyskt granskingarsamstarv fer undir skjalfesta sínámillum sambandið millum føroyingar og grønlendingar í tíðini eftir krígslok og fram til dagin í dag.
Fyri framløguni á Tjóðsavninum í Brekkutúni stóðu Helgi Johannesen, byggifrøðingur, Bárður Dam í Baianstovu, arkitektur, báðir frá Landsverki, og Erland Viberg Joensen, Tjóðsavnið, sum vóru við í kanningarliðnum, ið hevur skrásett standin á Føroyingahavnini.


text:
Næstseinasta ferðamannaskipið í ár kom í morgun
Vinna12-09-2017 - 07:00 - Jóanis Albert Nielsen
Í morgun kom næstseinasta ferðamannaskipið á Havnina í ár, talan er um Viking Sky úr Norra, tað er nummar 46 av teimum 47 skipunum ið vitja Tórshavnarhavn í ár.
Viking Sky hevur lagt leiðina hendavegin eftir at hava verið í Hetlandi, seinnapartin fer tað víðari til Íslands.
Viking Sky er eitt nýtt skip, sum er tikið í sigling í ár, tað kostaði 400 mió USD at byggja. Tað er bygt í Italia. Skipið er 228 metrar langt og 29 metrar breitt.
Seinasta ferðamannaskipið í ár kemur eisini úr Norra, og tað er syturskip hjá Viking Sky, tað kemur í næstu viku.


text:
Danjal av Rana 15.05.2018 (11:05)
Nú fekk Effo nýggjan stjóra
Janus Thomsen er settur sum nýggjur stjóri í føroyska orkufelagnum, Effo.
Janus Thomsen er 38 ára gamal og hevur seinastu 7 árini verið stjóri í Trygd. Hann hevur harafturat verið stjóri í lívstryggingarfelagnum NordikLív umframt marknaðarleiðari og leiðari fyri samanløgdu Privat- og Vinnudeildina hjá Trygd.
Janus Thomsen er útbúgvin cand.merc. frá Copenhagen Business School við sergrein í marknaðarføring, samskifti og leiðslu umframt HA í búskapi og teldufrøði.
- Janus Thomsen hevur viðkomandi royndir og útbúgving, góðar førleikar og hevur skapað góð úrslit í undanfarnu størvunum, sigur Árni Rasmussen, nevndarformaður í Effo.
Janus Thomsen tekur við stjórastarvinum aftan á Niels Juel Nattestad, sum eftir 22 ár takkar fyri seg.
- Hetta er ein spennandi avbjóðing og síggi eg áhugarverdar framtíðarmøguleikar fyri at styrkja og menna føroyska orkufelagið, sigur nýggi stjórin, Janus Thomsen.
Janus Thomsen tekur við sum stjóri 1. august.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Wrath of the Righteous
Tim
Description:
Bio:
Tim er beiggi Sir Fumble og Thiefling. Tit funnu hann í Midnigt Isles, eftir at hann hevur verið horvin í eitt hálvt ár ella so.
Tit vita at kultistarnir fangaðu hann í Drezen og eksperimenteraðu við honum. Tað tit vita var samvitskan “skorðin” úr honum, og hann fekk demoniskar likamslutir. Síðani tá hevur hann verið antipaladin og tit hava hoyrt søgur um ræðuleikar hann hevur framt. Tá tit funnu hann var hann við at doyggja av nahyndrian elixir, ið tit vænta hann hevur tikið, so hann kundi blíva eins sterkur og awesome sum Sir Fumble. Hann er serstakliga illa fyri, tit vita ikki hvat er galið við honum ella heilt um tit kunnu bjargað honum – og í mun til fyrr tá hann ongan skugga hevði, so hevur hann nú ein skugga… sum ikki altíð flytir seg heilt sum Tim ger.


text:
Jolly-klubb er partur av eind 5 ķ Trivnašardeplinum.
Samband fęst viš eindarleišsluna her
Jolly-klubb heldur til ķ Svanga ķ Tórshavn. Tilbošiš er ętlaš ungum viš autismu og menningartarni. Tilbošiš er opiš 1 kvųld um vikuna.
Endamįliš er at geva ungum viš autismu og menningartarni eitt tilboš, sum lķkist teimum, iš ung fólk annars hava ķ frķtķšini. Dentur veršur lagdur į, at bjóša hesum ungu eitt staš, har ein kann mųta sķnum javnlķkum viš mųguleika fyri at knżta vinabond.
Ķ Jolly-klubb er ymiskt į skrįnni, sum t.d. ymisk spųl, bingo og ymiskt handaligt arbeiši. Eisini veršur skipaš fyri ymiskum tśrum, sum t.d. śt at eta, at bovla, į skjótibreytina og skoytibreytina.
Jolly-klubb
Ķ Svanga 24100 Tórshavn
Tlf. 297491/297492
Dagført tann 14-12-2017


text:
1. mai 2016 vitjaði eg Adrianu, Kristian Eli og Tamaru í Keypmannahavn
Fitta Tamara, var eitt sindur trek at smílast til mín á byrja við :o)
Eftir eina løtu so fekk eg okkurt smíli frá henni :o)
So var man á hotellinum Hotel
Østerport, kamari var bara 5 metrar frá tokbananum, fyrstu ferð eg havi
verði á hotelli, har oyravernd liggur
á borðinum, he he men eg hoyrdi ikki tokini nakað serligt :)
Ein lítlan spákitúr, ímeðan Tamara svevur
Fitta barni
Vit fara ein trillitúr
Sunnumorgun 1. mai og ein lítlan túr áðrenn eg fari út til Patienthotelli at
vitja
Fleiri stór ferðamanna skip á Langelinje
Hettar elskar Tamara
Tamara reiggjar so fitt :)
Nú gera tey klárt at fara ein túr oman á Langelinje, klokkan er um 14 so eg
fari at sleppa mær á flogvøllin, skal avlevera bil og annað
Ein nýggj susjibarr í lufthavnini, sera smart maturin koyrir runt á einum
bandi alla tíðina, so tekur man tað man dámar, hevði tað verði
okkurt annað enn susji so hevði eg roynt tað :o)
Ein fínur sera stuttur túrur til KBH at vitja :)


text:
Jói (lat. Stercorarius pomatorhinus; da. Mellemkjove) er væl størri enn vanligi kjógvin. Á bakinum er hann grábrúnur; hálsurin er hvítur, gulligur niður frá vangunum; næstan allir eru bringuhvítir. Snældufjaðrarnar eru breiðari í aftara enda og soleiðis snaraðar, at tá ið fuglurin situr, liggur fremri endin av teimum flatur, meðan á aftara enda vendir annar jaðarin beint upp og hin niður.
Úti á havi jagstrar hann ofta ritur; snúiligur, sum hann er, kastar hann sær ofta á liðina, og tá er snældan øll kløn at síggja; kvikur vendir hann sær á, bakið upp, og í stundini sýnist snældan at fáa ein knøtt á endan. Á land kemur hann ikki. Hann eigur einans norðuri í kuldanum. Um veturin flytur hann suður í lýggjari sjógv. — Navnið jói er gamalt føroyskt; men nú eru menn ósamdir um, hvør fuglur tað er. Einstakir meina, at tað bara var eitt annað navn á hvítkjógva. Men henda fuglin havi eg hoyrt útróðrarmenn nevnt jói.
Úr: Mikkjal á Ryggi: Fuglabókin, Dýralæra II. 1951.
Kjógvasløgini líkjast másasløgunum í vakstrarlagi, men hava stóran spískan krók á nevinum og sterkar, hvassar og krókutar kløur, — tað vísir, at rovfuglakyni er í teimum. Veingirnir eru einskila stórir, og teir flúgva so skjótt, at fáir fuglar kunna sleppa undan teimum. Aftur úr velinum hava teir, uttan skúgvur, tvær langar fjaðrar, snældan nevndar. — Másasløgini og kjógvasløgini verða ofta sett saman í ein bólk, sum er kallaður teir vongstóru ella stórveingir.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Nýggj skipan við listafólkalønum
- 20 Dec 2017
- - LISA
Kári Olsen í KVF tosaði við Maritu S. Dalsgaard, forfólk í LISA, um listafólkalønina í Góðan Morgun føroya.
Nú fáa yrkislistafólk í Føroyum betri arbeiðsumstøður.
Skipanin við listafólkalønum, sum Rigmor Dam, landsstýriskvinna í mentamálum, hevur sett á skinnarar fyri at tryggja listafólkum arbeiðsnáðir í longri tíðarskeið, er nú komin í gildi.
Henda skipan hevur fleiri fyrimunir fyri landsins listafólk, sigur Marita Dalsgaard, forkvinna í listafólkasambandinum, LISA. LISA hevur havt uppskotið til hoyringar og hava gjørt viðmerkingar til hoyringsskrivið.
Samanumtikið eru listafólkini nøgd við nýggju lønarskipanina.
Skipanin er uppbygd soleiðis, at listafólkalønin verður latin í trý ár, tó er møguligt at leingja játtanina upp til tvær ferðir trý ár afturat, so hon tilsamans kann veitast sama listafólki upp í níggju ár, um nevndin mælir til tað. Tá skipanin er fult útbygd, kunnu níggju listafólk vera í henni.
Nú fer Mentanargrunnurin at gera neyðugu fyrireikingarnar, so klárt verður at søkja fyrst í komandi ári.
Les meira um listafólkalønina her
Nú verða listafólkni mett eftir útbúgving og royndum, og tað er eitt framstighttp://kvf.fo/gmf?sid=75720


text:
- Publiceret den 03 mai 2012
- Víst: 2893
Øll í bygdini kenna Kirkjurókina, ið er so sjónsk og væl vallað við tað handara landið í Gjónni – út ímóti Gjáarkjaftinum. Væl vallað fer hon eisini vesturum, men so gongur vallingin burtur. Kirkjurókin er long, gongur úr Gjónni, vestur yvir Ritunum og rættiliga fitt vestur á Heimara Barm, har hon gongur burtur. Sum so er Kirkjurókin ”góð” at ganga, men ein mjóvi er yvir Ritunum, og her setti Jógvan á Fløtti ein kong í 1960unum, tá ið hann og Sigurd í Bíggjarlagnum vóru har eftir havhestaungum og fingu 170.
Ólíka hulisligari er Kráurók. Gongur tú niðan við hegninum á Ovara Nasa og niðan á Egg, sært tú hana ikki. Tú kemur niðan á Garðsenda og sært hana bara, um tú fert heilt út á tromina. Men tá ið tú ert komin niðan í Kjálkan og snarar tær á, sært tú hana – ovarlaga í berginum – koma vestur um Vestaru Nasatrom og vestur á Heimarabarm. Hon tekur seg upp undir teimum stóru klettunum har úti á Ovara Nasa, og haðani sníkir hon seg eitt fitt petti vestur á Heimara Barm.
Kráurók er nakað fyri seg, tí tað sigst, at her krógvaðu forfedrar okkara seg fyri sjórænarum, og sjálvt navnið – Kráurók – kann vera komið av orðinum krógv ella at krógva. Christian Matras nevnir úr Árnafirði staðarnavnið “Yviri á Kráunum” og vísir til krógv (av “gemmested, skjulested”).
Ber tað so til at krógva seg á rókini? Jú, tað ber væl til í støðum, men ikki er rúm fyri nógvum fólki. Hetta fekk eg at sanna hendan dagin, ið tað untist mær at sleppa ein túr á rókina við feðgunum báðum, Herman og Absalon Eysturoy. Teir eru skilamenn í bjørgunum – væl tryggjaðir og taka ikki óráð fyri. Rókin er ”góð” at ganga, men stutt frá Vestaru Nasatrom er hon rættiliga smøl. Uttan stórvegis forðingar komu vit vestur á Vestaru Nasatrom og kundu seta okkum har at síggja tað stóbæra útsýnið vestur á Heimara Barm og vestur ímóti Torvu frá einum vinkli, ið tú ikki áður hevði roynt – gevandi.
At sita har vesturi á Vestaru Nasatrom og lata hugan reika aftur til forfedrar okkara fær ymiskt at renna fram fyri teg. Fyrst fellur hugsanin á teir, ið lógu her við bivandi hjarta verjandi seg og síni – við sínum kærastu ognarlutum hjá sær – helst gráklæddir fyri at fella saman við berginum. - Einki vita vit um lagnu teirra.
Harnæst reikar hugurin til teir bygdarmenn, ið hava fortalt tær um túrar í Kráurók. Her fóru teir ein stuttleikatúr sum hálvvaksnir, og her fóru teir eftir havhestaungum sum tilkomnir. Gingu teir leysir ? Hvørja útgerð mundu teir hava? Hesum mátti fáast greiði á.
Afturkomin tosaði eg við Sigurd í Bíggjarlagnum, sum saman við Jógvani á Fløtti var í Kráurók í 1960unum og tók havhestaungar. Sigurd segði nakað soleiðis: ”Nei, vit gingu leysir og høvdu ein enda hjá okkum, men hann var ikki til ta stóru nyttuna, tí har er ongastaðni at seta fast. Fyri tað mesta er gott at ganga – onkustaðni máttu vit krúpa, men stutt frá Vestaru Nasatrom var so smalt, at vit máttu leggja okkum niður og aka eftir búkinum. Vit gingu alla rókina – líka vesturum – og komu upp aftur í Kikamannaholið. Har sat Hans Edvard, og hann blakaði okkum ein enda. Eg minnist væl, at vit fingu 44 havhestaungar í Kráurók tann dagin. Tað árið tóku vit einar 1400 – 1500 ungar í bjørgunum og seinni eina rúgvu á sjónum. Vit skáldaðu ungarnar og seldu teir til Havnar fyri 3,25 kr. stykkið.”
Prátið við Sigurd sigur mær, at her er talan um ófatiliga djarvar menn, sum í mínari verð hava tikið sær óráð fyri, tí bert eitt skeivt fet er nóg mikið.
Túrurin í Kráurók er mær eitt kært minni, ið hevur givið mær eina hilling á kor forfedra okkara og ikki minst á dirvi og reystleika teirra, ið hava søkt bjørgini.
Feðgarnir Herman og Absalon Eysturoy. Stóra takk fyri ein ógloymandi túr!!!!!
Fleiri myndir: myndasavn - Kráurók.


text:
Navn: Líggjas
Skrásetingar nr.: FR07105
Folađur: Mitt í juni 2007
Kyn: Gređingur
Litur: Dimmbrúnur
- Hevur litgenini E- Ata toto
Stongmát: 122cm í des. 09 (ikki fullvaksin enn)
Sinnalag: Sera spakur, róligur og góđur at fáast viđ.
Hevur veriđ sera lćrinemmur sum ungur.
Nú tá hann er eldri (vaksin gređingur), prřvar hann eitt sindur meira grensur av. Tá tú skalt bera fóđur á beitinum, er hann rćttiliga herskutur og trokar.
Men minus fóđringina, er hann so gott sum altíđ sera lćttur at fáast viđ.
Tá hann sćr fremmand ross, kann hann blíva eitt sindur spentur og er mest viđ uppá at fara tann vegin, sum tey eru, men tađ ber vćl til at halda honum og hann flippar ikki út.
Tađ hevur eisini gingiđ gott at tilríđa hann, men í seinastuni er hann onkuntíđ blivin eitt sindur for spentur, tá tađ skuldi tvísporast og fór at gumpa. Men í fet og trav er ongin trupuleiki.
Hevur ofta veriđ leiddur og onkuntíđ riđi saman viđ ryssum og tađ gekk gott.
Eigari: Jenus í Trřđini - Signabřur
Fortíđ: Líggjas er folađur í Vági hjá Josef Midjord.
Av tí at Josef eigur mammu Líggjas, bar tađ ikki so vćl til, at hann bleiv viđ at vera har. So tann 10. mai 2009 varđ hann koyrdur norđ til Hvannasund. Uml. 2015 keypti núverandi eigarin hann.
Avkom:
?
? - FR15101
Erra - FR16102


text:
Líknandi greinar
Eldurin kyknaði uppaftur klokkan seks í morgun
Klokkan umleið seks í morgun kyknaði eldurin uppaftur í húsinum á Geilini 2 í Klaksvík. Stórur eldur var boðaður frá kl. 20.00 í gjárskvøldið og sløkkiliðið var skjót á staðið og tað tók 1½ tíma at sløkkja eldin, men roykurin vildu ikki ordiliga geva seg yvir- Undirritaði koyrdi forbí klokkan seks ímorgun, tá sæst enn Les meira…
Kann ein vátserviettur samanberjast við eitt bað?
Hetta kann væl henda í Klaksvík, tað sum er við at henda á Bornholm. Umsitinigin hjá Klaksvíkar Kommunu er methøg og veksur við risafetum hvørt ár og har tað gongur mest út uppá at fylla meira og meira fólk inn í umsitingina, so at tey eldru og veiku blíva koyrd í eitt síðuspor og har Les meira…
Ljósgongan ígjøgnum býin gekk væl
Við Jógvan Brim á odda fór ljósgongan ígjøgnum býin. Nógv fólk vóru í skrúðgongini og gingið varð frá Býráðshúsinum og til Posthúsið, har børnini og tey vaksnu høvdu ymiskt ljós á sær, eitt nú pannulyktir, lummalyktir, ljósrør, ljóssvørð og onnur ljós. Komin til Posthúsið var bjóða vælkomin, sungi vóru tríggir sangir frá Kular Røtum og Les meira…


text:
Mikudagin 6. sept. høvdu Barnahúsið Sellin og Dagstovnurin Varðin á Skála ítróttardag. Hetta er ein liður í at varpa ljós á heilsu og rørslu, sum er eitt av teimum átta kjarnuøkjunum í stovnarnir arbeiða eftir.
Hesi átta kjarnuøki eru týdningarmikil fyri trivna og menning hjá børnunum. Fyri hvørt av hesum økjum hava vit sett mál fyri hvat vit vilja børnini skulu menna og læra, síðani lagt námsfrøðiliga ætlan fyri, hvussu vit kunnu røkka málinum.
Vit skulu geva børnunum eitt heilsugott og rørsluliga stimbrandi umhvørvi bæði inni og úti.
Í hesum sambandi høvdu vit ítróttardag á vøllinum á Skála við ymiskum virksemi, har børnini fingu møguleika at royna seg á ymiskan hátt.
Bert tey minstu børnini á vøggustovunum vóru ikki við. Uml. 55 børn vóru við til dagin.
Dagurin eydnaðist sera væl.
Sí eitt filmsbrot frá ítróttardegnum her: Ítróttardagur